
SLOVENSKÁ REPUBLIKA

Priebežný stav plnenia odporúčaní adresovaných Slovenskej republike v rámci 2. kola univerzálneho periodického hodnotenia predkladaný v polovici hodnotiaceho cyklu


December 2016

	
Odporúčanie

	
Pozícia Slovenskej republiky
	
Implementácia
(Spôsob implementácie)


	1. 
Prehodnotiť ratifikáciu Opčného protokolu k Dohovoru 
proti mučeniu (OP-CAT) (Dánsko).  
	Akceptované
	Ratifikácia Opčného protokolu k Dohovoru proti mučeniu (OP-CAT) ostáva naďalej predmetom posudzovania. V súčasnosti prebiehajú expertné rokovania a diskusie, pričom na základe ich výsledkov sa bude môcť začať s prípravou ratifikácie.
Odporúčanie sa implementuje.

	2. 
Ratifikovať Opčný protokol 
k Dohovoru proti mučeniu 
(OP-CAT) (Estónsko) (Maďarsko).  
	Akceptované
	Viď odpoveď k odporúčaniu č. 1.
Odporúčanie sa implementuje.

	3. 
Ratifikovať Medzinárodný dohovor na ochranu všetkých osôb pred nedobrovoľným zmiznutím (CPED) a Opčný protokol 
k Dohovoru proti mučeniu 
(OP-CAT) (Tunisko) (Čile) 
	Akceptované
	SR uložila dňa 15. decembra 2014 u depozitára dohovoru, ktorým je generálny tajomník OSN, ratifikačnú listinu k Medzinárodnému dohovoru o ochrane všetkých osôb 
pred nedobrovoľným zmiznutím. Dohovor nadobudol pre SR platnosť dňa 14. januára 2015. SR urobila pri ratifikácii vyhlásenie, že podľa čl. 31 a 32 Dohovoru, uznáva príslušnosť Výboru pre nedobrovoľné zmiznutia na posúdenie sťažností na porušenie ustanovení Dohovoru zo strany SR, podaných inými zmluvnými štátmi alebo podaných v mene fyzických osôb. 
Ohľadne ratifikácie Opčného protokolu k Dohovoru proti mučeniu (OP-CAT) viď odpoveď k odporúčaniu č. 1. 
Odporúčanie bolo implementované. 

	4. 
Pokračovať v úsilí o dosiahnutie ratifikácie Medzinárodného dohovoru na ochranu všetkých osôb pred nedobrovoľným zmiznutím (CPED) a akceptovať pôsobnosť Výboru 
pre nedobrovoľné zmiznutia (Argentína) 
	Akceptované

	Viď odpoveď k odporúčaniu č. 3. 


Odporúčanie bolo implementované.


	5. 
Urýchlene ratifikovať Medzinárodný dohovor na ochranu všetkých osôb 
pred nedobrovoľným zmiznutím (CPED) (Belgicko)
	Akceptované

	Viď odpoveď k odporúčaniu č. 3 
Odporúčanie bolo implementované.


	6. 
Zvážiť, či sa stať zmluvnou stranou Medzinárodného dohovoru o ochrane práv všetkých migrujúcich pracovníkov a členov ich rodín (ICRMW) a Opčného protokolu k Dohovoru proti mučeniu (Azerbajdžan)   
	Odporúčanie nie je Slovenskou republikou akceptované z dôvodu, že ICRMW nerozlišuje medzi legálnym 
a nelegálnym pobytom osôb na území krajiny.
	Ohľadne ratifikácie Opčného protokolu k Dohovoru proti mučeniu (OP-CAT) viď odpoveď k odporúčaniu č. 1.

	7. 
Ratifikovať Medzinárodný dohovor o ochrane práv všetkých migrujúcich pracovníkov a členov ich rodín (ICRMW) (Alžírsko, Egypt)  
	Odporúčanie nie je Slovenskou republikou akceptované z dôvodu, že ICRMW nerozlišuje medzi legálnym 
a nelegálnym pobytom osôb na území krajiny.
	

	8. 
Zvážiť možnosť ratifikácie Medzinárodného dohovoru 
o ochrane práv všetkých migrujúcich pracovníkov a členov ich rodín (ICRMW) (Ekvádor) 
	Odporúčanie nie je Slovenskou republikou akceptované z dôvodu, že ICRMW nerozlišuje medzi legálnym 
a nelegálnym pobytom osôb na území krajiny. 
	

	9. 
Prijať ďalšie kroky v oblasti ochrany práv migrantov a zvážiť ratifikáciu Medzinárodného dohovoru o ochrane práv všetkých migrujúcich pracovníkov a členov ich rodín (ICRMW) a Dohovoru Medzinárodnej organizácie práce (ILO) č. 189 (Filipíny) 
	Odporúčanie nie je Slovenskou republikou akceptované z dôvodu, že ICRMW nerozlišuje medzi legálnym 
a nelegálnym pobytom osôb na území krajiny. Odporúčanie ratifikovať Dohovor ILO č. 189 nie je akceptované z dôvodu, že ratifikáciou tohto dohovoru by Slovenská republika na seba prevzala záväzky 
nad rámec aktuálnej vnútroštátnej úpravy, ktorú považuje 
za dostatočnú. 
	

	10. 
Ratifikovať Dohovory Medzinárodnej organizácie práce (ILO) č. 169 a 189 (Venezuela) 
	Slovenská republika neakceptuje ratifikáciu Dohovoru ILO č. 169 o pôvodnom obyvateľstve, nakoľko sa na jej území  takéto obyvateľstvo nevyskytuje. Rovnako neakceptuje odporúčanie ratifikovať Dohovor ILO č. 189, nakoľko ratifikáciou tohto dohovoru by Slovenská republika na seba prevzala záväzky 
nad rámec aktuálnej vnútroštátnej úpravy, ktorú považuje 
za dostatočnú.
	

	11. 
Ratifikovať tie medzinárodné zmluvy, ktoré Slovenská republika ešte neratifikovala (Pobrežie Slonoviny) 
	Akceptované

	SR ratifikovala Opčný protokol k Dohovoru o právach dieťaťa o procedúre oznámení 
zo dňa 19. decembra 2011 a dňa 3. decembra 2013 uložila ratifikačnú listinu 
u depozitára dohovoru, ktorým je generálny tajomník OSN. Opčný protokol nadobudol pre SR platnosť dňa 14. apríla 2014. 
SR ratifikovala Medzinárodný dohovor o ochrane všetkých osôb pred nedobrovoľným zmiznutím zo dňa 20. decembra 2007. Ratifikačná listina bola uložená u depozitára dohovoru, ktorým je generálny tajomník OSN, dňa 15. decembra 2014. Dohovor nadobudol pre SR platnosť dňa 14. januára 2015. 
SR ratifikovala Dohovor Rady Európy o ochrane detí pred sexuálnym vykorisťovaním 
a sexuálnym zneužívaním. Ratifikačná listina bola uložená u depozitára Dohovoru, ktorým je generálny tajomník Rady Európy, dňa 1. marca 2016. Dohovor nadobudol 
pre SR platnosť dňa 1. júla 2016.
Na regionálnej úrovni SR ako jeden z prvých štátov podpísala v r. 2011 Dohovor Rady Európy o predchádzaní násiliu na ženách a domácemu násiliu a o boji proti nemu (Istanbulský dohovor). V súčasnosti sa pripravuje vnútroštátny proces jeho ratifikácie.
Odporúčanie bolo implementované.

	12. 
Pozitívne odpovedať a reagovať 
na budúce výzvy a odporúčania ombudsmanky, predovšetkým pokiaľ ide o situáciu Rómov (Slovinsko)  
	Akceptované

	Úrad splnomocnenca vlády SR pre rómske komunity spolupracuje s Kanceláriou verejnej ochrankyne práv, ktorú informuje o svojej činnosti. Rovnakú spoluprácu realizuje so Slovenským národným strediskom pre ľudské práva, ktoré je zastúpené 
v riadiacej pracovnej skupine pre prípravu revízie a aktualizácie Stratégie SR 
pre integráciu Rómov do roku 2020, tvorbu a implementáciu jej akčných plánov, monitorovanie a hodnotenie.
Odporúčanie bolo implementované.

	13. 
Implementovať odporúčania uvedené v mimoriadnej správe Úradu ombudsmanky týkajúce sa sťažností v oblasti ľudských práv 
v prístupe k vzdelaniu, procedurálnych záruk pri búraní nelegálnych obydlí a správania polície (Kanada) 
	Akceptované

	Ministerstvo školstva, vedy, výskumu a športu SR intenzívne komunikovalo 
a spolupracovalo s verejnou ochrankyňou práv. Odporúčania uvedené v jej správach 
o uplatňovaní práva na vzdelanie detí/žiakov príslušníkov rómskej národnostnej menšiny so špeciálnymi výchovno-vzdelávacími potrebami a o vplyve praxe testovania školskej spôsobilosti na základné práva dieťaťa z nepodnetného prostredia s kultúrnou, sociálnou a jazykovou bariérou, najmä z rómskej národnostnej menšiny, boli zapracované 
do novely školského zákona, ktorá nadobudla účinnosť dňa 1. januára 2016.
Odporúčania verejnej ochrankyne práv na úseku integrácie Rómov v jednotlivých správach sú implementované v Stratégii pre integráciu Rómov do roku 2020 a v Revízii stratégie pre integráciu Rómov do roku 2020 (ďalej aj „revízia stratégie“), ako aj 
v nových akčných plánoch tejto Stratégie v pôsobnosti Úradu splnomocnenca vlády SR pre rómske komunity.
Úrad splnomocnenca vlády SR pre rómske komunity v spolupráci s Ministerstvom vnútra SR a s Generálnym riaditeľstvom pre rómsku problematiku Rady Európy zorganizoval Národný seminár pre právnikov v oblasti antidiskriminácie Rómov 
so zameraním na práva obyvateľov rómskych komunít na bývanie.
Odporúčanie bolo implementované.

	14. 
Prijať všetky nevyhnutné kroky 
na zabezpečenie plnej efektívnosti 
a nezávislosti národnej inštitúcie pre ľudské práva v súlade 
s Parížskymi princípmi (Francúzsko); 
Prijať náležité opatrenia, aby národná inštitúcia pre ľudské práva fungovala v súlade 
s Parížskymi princípmi (India); 
Prijať ďalšie kroky, aby národná inštitúcia pre ľudské práva vyhovovala Parížskym princípom (Filipíny); 
Pokračovať v úsilí vytvoriť nezávislú národnú inštitúciu 
pre ľudské práva v súlade 
s Parížskymi princípmi (Pakistan); 
Uskutočniť nevyhnutné kroky, aby národná inštitúcia bola plne 
v súlade s Parížskymi princípmi (Maroko); 
Prijať nevyhnutné opatrenia, aby sa posilnila nezávislosť a mandát Slovenského národného strediska pre ľudské práva a zabezpečil súlad s Parížskymi princípmi (Mexiko); 
Posilniť nezávislosť a mandát Slovenského národného strediska pre ľudské práva, aby mohlo pôsobiť v súlade s Parížskymi princípmi (Malajzia)
	Akceptované
	V marci 2014 bola Slovenskému národnému stredisku pre ľudské práva obnovená akreditácia so statusom B v zmysle Parížskych princípov. V súčasnosti vláda SR pripravuje novelu zákona o Stredisku s cieľom zvýšiť efektívnosť plnenia jeho mandátu. V tejto súvislosti bola zriadená pracovná skupina predstaviteľov Ministerstva zahraničných vecí a európskych záležitostí SR a Ministerstva spravodlivosti SR. Stredisko sa doposiaľ zúčastnilo niekoľkých kôl rokovaní a aktívne participuje 
na príprave novely zákona. Stredisko vyjadrilo plnú podporu akejkoľvek iniciatíve, ktorá povedie k posilneniu jeho mandátu a postavenia ako národnej inštitúcie na ochranu ľudských práv. 
Jedným z cieľov pripravovanej legislatívnej úpravy je zvýšiť transparentnosť voľby výkonného riaditeľa Strediska zavedením verejného výberového konania, posilniť zastúpenie mimovládneho sektora v Správnej rade Strediska a zaviesť povinnosť predkladať výročnú správu o stave ľudských práv Národnej rade SR.








Odporúčanie bolo implementované.

	15. 
Zosúladiť národné stredisko 
pre ľudské práva s princípmi týkajúcimi sa statusu národných inštitúcií na podporu a ochranu ľudských práv (Turkmenistan) 
	Akceptované
	Viď odpoveď k odporúčaniu č. 14.
Odporúčanie bolo implementované.

	16. 
Naďalej pracovať na založení národnej inštitúcie pre ľudské práva v súlade s Parížskymi princípmi, berúc do úvahy 
aj odporúčania zmluvných orgánov týkajúcich sa tejto oblasti (Guatemala) 
	Akceptované
	Viď odpoveď k odporúčaniu č. 14.


Odporúčanie bolo implementované.

	17. 
Pokračovať v snahe o opätovnú akreditáciu Slovenského národného strediska pre ľudské práva ako národnej inštitúcie 
pre ľudské práva v súlade 
s Parížskymi princípmi (Alžírsko) 
	Akceptované
	Viď odpoveď k odporúčaniu č. 14.

Odporúčanie bolo implementované.

	18. 
Posilniť nezávislosť a mandát Slovenského národného strediska pre ľudské práva, aby fungovalo 
v súlade s Parížskymi princípmi 
a dostalo nevyhnutné prostriedky (Tunisko)
	Akceptované
	Viď odpoveď k odporúčaniu č. 14.

Odporúčanie bolo implementované.

	19. 
Posilniť nezávislosť a mandát národnej inštitúcie pre ľudské práva, poskytnúť jej primerané finančné a ľudské zdroje a pomôcť jej tak plniť normy požadované Parížskymi princípmi (Írsko) 
	Akceptované
	S prihliadnutím na reálne zdrojové možnosti štátneho rozpočtu boli Slovenskému národnému stredisku pre ľudské práva poskytnuté na roky 2014 (518 242 €) a 2015  
(518 242 €) primerané finančné zdroje na plnenie uvedených odporúčaní.
Odporúčanie bolo implementované. 

	20. 
Prideliť primerané prostriedky Úradu ombudsmanky na uľahčenie rovnakého prístupu 
k spravodlivosti pre všetkých občanov, a ešte ďalej posilňovať jeho monitorovaciu a informačnú pôsobnosť (Kanada) 
	Akceptované
	S prihliadnutím na reálne zdrojové možnosti štátneho rozpočtu boli Kancelárii verejnej ochrankyne práv poskytnuté na roky 2014 (1 165 048 €) a 2015 (1 179 558  €) primerané finančné zdroje na plnenie uvedených odporúčaní.   
Odporúčanie bolo implementované.

	21. 
Zriadiť nezávislý mechanizmus 
pre vyšetrovanie sťažností týkajúcich sa diskriminácie 
a segregácie v rámci školského systému (Egypt) 

	Slovenská republika odmietla uvedené odporúčanie z dôvodu, že uvedené otázky sú náležite upravené 
na legislatívnej 
a inštitucionálnej úrovni.
	

	22. 
Spolupracovať s EÚ a OSN 
na zapojení iných dôležitých mechanizmov v oblasti ľudských práv, vrátane protokolov 
k Dohovoru o právach dieťaťa (Vietnam) 
	Akceptované
	SR ako zmluvná strana dohovorov o ľudských právach na univerzálnej a regionálnej úrovni má záväzok v pravidelných časových intervaloch predkladať kontrolným 
alebo zmluvným orgánom správy o pokroku, ktorý dosiahla pri implementácii ustanovení jednotlivých dohovorov. Tento záväzok SR plní. Okrem toho SR ratifikovala v roku 2013 Opčný protokol k Dohovoru o právach dieťaťa o procedúre oznámení. Ratifikačná listina bola uložená u generálneho tajomníka OSN dňa 3. decembra 2013. Opčný protokol nadobudol pre SR platnosť dňa 14. apríla 2014.
Odporúčanie bolo implementované.

	23. 
Aby Rada vlády pre ľudské práva, národnostné menšiny a rodovú rovnosť podnikla kroky smerom 
k implementácii celoštátnej stratégie na podporu a ochranu ľudských práv (Spojené kráľovstvo Veľkej Británie a Severného Írska)
	Akceptované
	V rámci Rady vlády SR pre ľudské práva, národnostné menšiny a rodovú rovnosť 
je zriadených sedem výborov (Výbor pre národnostné menšiny a etnické skupiny, Výbor pre predchádzanie a elimináciu rasizmu, xenofóbie, antisemitizmu a ostatných foriem intolerancie, Výbor pre výskum, vzdelávanie a výchovu v oblasti ľudských práv a rozvojového vzdelávania, Výbor pre osoby so zdravotným postihnutím, Výbor 
pre rodovú rovnosť, Výbor pre deti a mládež, Výbor pre práva lesieb, gejov, bisexuálnych, transrodových a intersexuálnych osôb), ktoré sú zamerané na ochranu práv detí, osôb so zdravotným postihnutím, na podporu rodovej rovnosti, predchádzanie rasizmu, výchovu, vzdelávanie k ľudským právam, ochranu práv LGBTI osôb a pod. V rámci implementácie Stratégie bola pripravená Správa o plnení Národného programu aktívneho starnutia a solidarity medzi generáciami do roku 2020. V roku 2015 Rada vlády SR pre práva seniorov a prispôsobovanie verejných politík procesu starnutia popolácie vzala na vedomie materiál Finančné možnosti štátu a samosprávy 
pre podporovanie voľno-časových aktivít seniorov – dotačné systémy zainteresovaných subjektov, ktorého súčasťou bola aj správa o podpore kultúry seniorov a senioriek z dotačného systému Ministerstva kultúry SR. 
V rámci plnenia a implementácie stratégie bol v januári 2016 schválený Akčný plán predchádzania a eliminácie rasizmu, xenofóbie, antisemitizmu a ostatných foriem intolerancie a Akčný plán predchádzania všetkým formám diskriminácie na roky 
2016 – 2019. V procese prípravy sú napr. návrh Akčného plánu výchovy a vzdelávania k ľudským právam, návrh Akčného plánu pre práva LGBTI osôb a návrh Akčného plánu pre ochranu a podporu práv osôb patriacich k národnostným menšinám.
Vláda SR schválila Celoštátnu stratégiu rodovej rovnosti a Akčný plán rodovej rovnosti na roky 2014 – 2019. Rovnako bol prijatý Národný akčný plán na prevenciu a elimináciu násilia na ženách na roky 2014 – 2019. 
Odporúčanie sa implementuje.

	24. 
Urýchliť vypracovanie národnej stratégie na podporu a ochranu ľudských práv (Uruguaj) 
	Akceptované
	Vláda SR uznesením č. 71 zo dňa 18. februára 2015 schválila Celoštátnu stratégiu ochrany a podpory ľudských práv v SR, ktorá je základným prierezovým 
strategicko-koncepčným dokumentom v oblasti ochrany a podpory ľudských práv 
a výsledkom viacročnej celospoločenskej verejnej diskusie aj za účasti mimovládnych organizácií a občianskej spoločnosti.
Odporúčanie bolo implementované.

	25. 
Urýchlene vytvoriť národnú stratégiu na podporu a ochranu ľudských práv, v ktorej budú zapracované príspevky z tohto hodnotenia (Nikaragua)
	Akceptované
	Viď odpoveď k odporúčaniu č. 24.
Odporúčanie bolo implementované.

	26. 
Pokračovať v snahách v oblasti ľudskoprávnej politiky s väčším zameraním sa na sociálne začlenenie, pracovné príležitosti pre Rómov, primerané bývanie, rodovú rovnosť a budovanie kapacít pre národné inštitúcie 
v oblasti ľudských práv v krajine (Vietnam)
	Akceptované

	Úrad splnomocnenca vlády SR pre rómske komunity koordinuje implementáciu Stratégie SR pre integráciu Rómov do roku 2020, prijatej uznesením vlády SR 
č. 1 zo dňa 11. januára 2012, ako aj Revidovaného národné akčného plánu Dekády začleňovania rómskej populácie 2005 – 2015, aktualizovaného na roky 2011 – 2015, ktorý je  súčasťou uvedenej stratégie ako jej akčný plán. 
Nakoľko uvedený akčný plán bol určený do konca roka 2015, Úrad splnomocnenca vlády SR pre rómske komunity v roku 2015 pripravil Revíziu Stratégie SR pre integráciu Rómov do roku 2020, nové akčné plány v oblasti vzdelávania, zamestnanosti, zdravia, bývania, ako aj akčné plány pre prierezové témy v oblasti finančného začleňovania, nediskriminácie a prístupov smerom k väčšinovej spoločnosti. 
V oblasti bývania bola uznesením vlády SR č. 13 zo dňa 7. januára 2015 schválená „Koncepcia štátnej bytovej politiky do roku 2020“. Ide o rámcový dokument štátu 
pre oblasť bývania. Zaoberá sa aj otázkou bývania znevýhodnených skupín na trhu 
s bývaním a jej riešením. V nasledujúcom období je cieľom v oblasti zvyšovania dostupnosti bývania pre najviac znevýhodnené skupiny štátu predovšetkým zachovanie podpory rozvoja bývania prostredníctvom dotácií Ministerstva dopravy, výstavby 
a regionálneho rozvoja SR a zvýhodneného úveru zo Štátneho fondu rozvoja bývania. Ďalšími podpornými nástrojmi by mali byť systém prestupného bývania a taktiež zavedenie samostatného príspevku na bývanie v pôsobnosti Ministerstva práce, sociálnych vecí a rodiny SR.
Odporúčanie bolo implementované.

	27. 
Pokračovať v snahe o posilnenie právneho a inštitucionálneho rámca na podporu a ochranu ľudských práv, vrátane prostredníctvom ratifikácie Medzinárodného dohovoru 
o ochrane práv všetkých migrujúcich pracovníkov a členov ich rodín (ICRMW), vytvorenia národného akčného plánu v oblasti ľudských práv, urýchlenia procesu novelizácie zákonov upravujúcich národnú inštitúciu pre ľudské práva (NHRI) tak, aby bola plne 
v súlade s Parížskymi princípmi (Indonézia) 
	Slovenská republika odmieta odporúčanie 
v časti o ratifikácii ICRMW z dôvodu, že ICRMW nerozlišuje medzi legálnym 
a nelegálnym pobytom osôb na území krajiny.
	V časti odporúčania týkajúceho sa vytvorenia národného akčného plánu v oblasti ľudských práv viď odpoveď k odporúčaniu č. 24. V časti odporúčania týkajúceho 
sa  urýchlenia procesu novelizácie zákonov upravujúcich národnú inštitúciu pre ľudské práva (NHRI) tak, aby bola plne v súlade s Parížskymi princípmi, viď odpoveď 
na odporúčanie č. 14. 

Odporúčanie bolo v akceptovanej časti implementované.

	28. 
Pokračovať v úsilí na zabezpečenie rovnakého zaobchádzania v rámci vzdelávacieho systému a rovnaký prístup k pracovným príležitostiam (Francúzsko) 
	Akceptované
	Rovnaký prístup k pracovným príležitostiam je garantovaný zákonom o službách zamestnanosti. Aplikácia tohto práva je zameraná na uľahčenie vstupu znevýhodneného uchádzača o zamestnanie na trh práce vrátane pomoci a podpory vstupu a jeho zotrvania na trhu práce najmenej počas obdobia šiestich po sebe nasledujúcich kalendárnych mesiacov. Občan má právo na prístup k zamestnaniu bez akýchkoľvek obmedzení 
v pracovnoprávnych vzťahoch a obdobných právnych vzťahoch v súlade so zásadou rovnakého zaobchádzania ustanovenou antidiskriminačným zákonom. V súlade 
so zásadou rovnakého zaobchádzania sa zakazuje diskriminácia aj z dôvodu manželského stavu a rodinného stavu, farby pleti, jazyka, politického alebo iného zmýšľania, odborovej činnosti, národného alebo sociálneho pôvodu, zdravotného postihnutia, veku, majetku, rodu alebo iného postavenia. Na druhej strane nikto nesmie tieto práva a povinnosti zneužívať na škodu druhého občana. Nikto nesmie byť 
v súvislosti s uplatňovaním práva na prístup k zamestnaniu prenasledovaný ani inak postihovaný za to, že podá na iného občana na úrad alebo na zamestnávateľa sťažnosť, žalobu alebo návrh na začatie trestného stíhania. 
Zákon vymedzuje konkrétne aktívne opatrenia na realizáciu osobitných programov 
a projektov na zlepšenie postavenia nezamestnaných na trhu práce zameraných 
na podporu zvýšenia zamestnateľnosti a zamestnanosti najmä znevýhodnených skupín (dlhodobo nezamestnaní, starší, mladí, občania so zdravotným postihnutím a i.).
V oblasti vzdelávania sa v roku 2015 uskutočnili významné legislatívne zmeny týkajúce sa rovnakého zaobchádzania. Ide najmä o novelizáciu školského zákona, zákona 
o štátnej správe v školstve a školskej samospráve, zákona o pedagogických zamestnancoch a odborných zamestnancoch a zákona o financovaní základných škôl, stredných škôl a školských zariadení.
Ministerstvo školstva, vedy, výskumu a športu SR vydáva každoročne 
pedagogicko-organizačné pokyny, v ktorých upozorňuje na dôsledné uplatňovanie zákazu všetkých foriem diskriminácie a segregácie, ako aj na realizáciu inkluzívneho vzdelávania detí a žiakov vo všetkých materských, základných a stredných školách, 
t. j. verejných, súkromných a cirkevných s využitím špecifických metód výučby v súlade s Odporúčaním Rady EÚ zo dňa 9. decembra 2013 o účinných opatreniach na integráciu Rómov v členských štátoch EÚ (2013/C 378/01).
Zákonník práce ustanovuje, že zamestnávateľ pri prijímaní fyzickej osoby 
do zamestnania nesmie porušiť zásadu rovnakého zaobchádzania, ak ide o prístup k zamestnaniu.
Odporúčanie bolo implementované.

	29. 
Aby bol v kontexte plánovanej stratégie pre ľudské práva vypracovaný a implementovaný národný akčný plán na ochranu ľudských práv lesbických, gay, bisexuálnych a transrodových osôb (LGBTI) na Slovensku (Nórsko) 
	Akceptované
	Celoštátna stratégia ochrany a podpory ľudských práv v SR, schválená vládou SR 
dňa 18. februára 2015, zaradila medzi svoje priority aj prípravu Národného akčného plánu pre LGBTI osoby.
Akčný plán bol vypracovaný v spolupráci s Výborom pre práva LGBTI ľudí zastrešujúcim zástupcov štátnej správy a občianskej spoločnosti v októbri 2015. V dôsledku nepriaznivého ohlasu verejnosti v rámci procesu verejnej konzultácie návrhu, nebol tento ďalej predložený vláde Slovenskej republike na schválenie.
Odporúčanie bolo implementované čiastočne.

	30. 
Vypracovať ďalšie programy, vrátane národného akčného plánu pre deti na zlepšenie ochrany 
a podpory práv žien a detí (Filipíny) 
	Akceptované
	Za účasti mimovládnych organizácií bol vypracovaný odpočet a navrhnutá aktualizácia prierezového medzirezortného materiálu Národný akčný plán pre deti na roky 
2013 – 2017. Aktualizovaný materiál vláda SR schválila svojim uznesením č. 145 
zo dňa 1. apríla 2015.
Vláda Slovenskej republiky prijala uznesením č. 24 zo dňa 15. januára 2014 Národnú stratégiu na ochranu detí pred násilím, ktorá sa plní na základe medzirezortnej spolupráce a súčinnosti na národnej a miestnej úrovni a v spolupráci s mimovládnymi organizáciami pôsobiacimi v oblasti ochrany detí pred násilím a poskytovaní služieb detským obetiam násilia.
Vláda SR schválila v decembri r. 2013 Národný akčný plán pre prevenciu a potláčanie násilia na ženách na roky 2014 – 2019. 
Odporúčanie bolo implementované.

	31. 
Naďalej zvyšovať ľudskoprávny profil krajiny (Azerbajdžan) 
	Akceptované
	SR uskutočňuje kroky vedúce k zvyšovaniu ľudskoprávneho profilu na medzinárodnej úrovni, predovšetkým ratifikáciou medzinárodných dohovorov v oblasti ľudských práv, ako aj aktívnym vystupovaním najmä na pôde Rady OSN pre ľudské práva. SR bola členom Rady OSN pre ľudské práva v rokoch 2008 – 2011 a opätovne kandiduje 
na členstvo v tomto vrcholnom ľudskoprávnom orgáne na obdobie 2018 – 2020. Okrem toho, na vnútroštátnej úrovni podniká aktívne kroky zamerané na presadzovanie politík zameraných na zvyšovanie štandardu ochrany ľudských práv. SR, ako druhý členský štát EÚ, prijala Celoštátnu stratégiu ochrany a podpory ľudských práv v SR, ktorá bola schválená vládou SR dňa 18. februára 2015.   
Odporúčanie bolo implementované. 

	32. 
Zahrnúť do Národnej stratégie 
pre rodovú rovnosť 2009 - 2013 opatrenia na podporu účasti žien 
v rozhodovacích orgánoch 
vo verejnom a súkromnom sektore (Španielsko) 
	Akceptované
	Vláda SR prijala dňa 20. novembra 2014 Celoštátnu stratégiu rodovej rovnosti na roky 
2014 – 2019 a s ňou súvisiaci Akčný plán rodovej rovnosti na roky 2014–2019. Jednotlivé stanovené aktivity a opatrenia boli pripravené v spolupráci s mimovládnymi organizáciami a Radou vlády SR pre ľudské práva, národnostné menšiny a rodovú rovnosť. Stratégia a Akčný plán sú úzko prepojené a predstavujú komplexný koncepčný rámec pre podporu rodovej rovnosti.
Stratégia stanovuje šesť strategických oblastí a priorít. V rámci strategickej oblasti 
2. Participácia v rozhodovaní vo verejnom a ekonomickom živote je stanovený cieľ: 
2. Zníženie rodových rozdielov v participácii žien a mužov v rozhodovacích pozíciách a v rámci neho operačné ciele: 2.1	 Zvýšiť zastúpenie žien na rozhodovacích pozíciách v politickom živote, vrátane ich motivácie a možnosti kandidovať a participovať; 
2.2	Podporovať podnikanie žien vytváraním systémových opatrení, vrátane zosúladenia rodinného a pracovného života; 
2.3	Zvyšovať zastúpenie žien v ekonomických rozhodovacích pozíciách. 
Odporúčanie bolo implementované.

	33. 
Urýchliť implementáciu opatrení na zabezpečenie rovnosti mužov 
a žien (Bangladéš) 
	Akceptované
	Eliminácia rodovej nerovnosti si vyžaduje komplexný prístup. Zmeny legislatívy 
a relevantných politík napomohli k vytvoreniu nevyhnutných podmienok 
pre implementáciu systematických opatrení na inštitucionálnej úrovni, ktoré sú nevyhnutným predpokladom pre dosiahnutie rodovej rovnosti.  
Celoštátna stratégia rodovej rovnosti na roky 2014 – 2019 a s ňou súvisiaci Akčný plán rodovej rovnosti na roky 2014 – 2019 boli pripravené v spolupráci s mimovládnymi organizáciami a Radou vlády SR pre ľudské práva, národnostné menšiny a rodovú rovnosť. Stratégia a Akčný plán sú úzko prepojené a predstavujú komplexný koncepčný rámec pre podporu rodovej rovnosti. Stratégia stanovuje šesť strategických oblastí a priorít: 1. ekonomická nezávislosť a trh práce; 2. participácia v rozhodovaní 
vo verejnom a ekonomickom živote; 3. vzdelávanie, veda a výskum; 4. dôstojnosť a telesná integrita; 5. inštitucionálne a legislatívne zabezpečenie rodovej rovnosti; 
6. medzinárodná spolupráca a rozvojová pomoc. Akčný plán ďalej nadväzuje 
na Stratégiu a stanovuje 64 konkrétnych úloh, vrátane určenia zodpovedných orgánov 
za ich plnenie, termínu plnenia daných úloh a zdrojov financovania. 
Odporúčanie bolo implementované.

	34.
Podniknúť kroky na zabezpečenie rovnosti medzi mužmi a ženami, ktoré zaručujú nediskrimináciu 
a rodovú rovnosť (Venezuela)
	Akceptované
	Viď odpovede k odporúčaniu č. 32 a odporúčaniu č. 33.
Odporúčanie bolo implementované.

	35. 
Posilniť opatrenia zamerané 
na zabezpečenie rodovej rovnosti, ako aj na predchádzanie násilia 
na ženách (Pobrežie Slonoviny) 
	Akceptované
	Viď aj odpovede k odporúčaniu č. 32 a odporúčaniu č. 33.
V oblasti prevencie a eliminácie násilia na ženách boli prijaté viaceré opatrenia v súlade s Národným akčným plánom na prevenciu a elimináciu násilia na ženách na roky 
2014 – 2019. 
Domáce násilie je v SR trestným činom. Interpretácia tohto protiprávneho konania pokrýva všetky možné situácie, pričom rešpektuje medzinárodné vymedzenie tohto trestného činu. Okrem trestného činu domáceho násilia je v Trestnom zákone osobitne definovaný trestný čin sexuálneho násilia, ako aj trestný čin znásilnenia, ktorý zahŕňa 
aj znásilnenie medzi manželmi. Slovenský právny poriadok netoleruje žiadnu formu znásilnenia počas trvania manželstva. 
V roku 2015 prebehla novelizácia Trestného zákona, Trestného poriadku, Zákona 
o prietupkoch a Zákona o policajnom zbore s cieľom zabezpečiť efektívnu ochranu obetí domáceho násilia. Jedna z prijatých novelizácií zabezpečuje, že pokiaľ bol čin domáceho násilia vyhodnotený ako priestupok, a ten istý páchateľ spácha taký istý alebo obdobný čin druhýkrát v priebehu nasledujúcich 12 mesiacov, druhýkrát bude automaticky prešetrený ako trestný čin.  
Jedným z opatrení na zabezpečenie efektívnej ochrany obetiam domáceho násilia 
je vykázanie násilníka zo spoločného obydlia. Jedna z novelizácií zabezpečila predĺženie trvania vykázania na dobu 10 dní, počas ktorých sa násilník nesmie k obeti priblížiť 
na vzdialenosť menšiu ako 10 metrov. 
SR sa pripravuje na ratifikáciu Dohovoru o predchádzaní násiliu na ženách a domácemu násiliu a o boji proti nemu (ďalej len „Istanbulský dohovor“). Priebežne sa uskutočňuje novelizácia príslušných právnych predpisov v oblasti boja proti násiliu na ženách 
a domácemu násiliu na základe odporúčaní medzinárodných orgánov a medzinárodných organizácií, najmä Rady Európy a OSN. Bol predložený návrh zákona  o európskom ochrannom príkaze v trestných veciach. V civilnom konaní projekt Elektronického systému monitoringu osôb (ESMO) umožní efektívnu kontrolu dodržiavania súdom nariadených predbežných opatrení. 
Ministerstvo práce, sociálnych vecí a rodiny SR zriadilo bezplatnú non-stop linku 
pre ženy zažívajúce násilie, kde je poskytované dlhodobé poradenstvo približne 
350 ženám a v priemere linka prijme 600 telefonátov mesačne.
V roku 2016 sa predpokladá otvorenie ďalších 7 ubytovacích zariadení 
a 15 poradenských centier pre obete domáceho násilia. 
Projekt zriadenia Koordinačno-metodického centra pre rodovo podmienené a domáce násilie, ktorý je koordinovaný Ministerstvom práce, sociálnych vecí a rodiny SR, 
a ktorého cieľom je vytvoriť, implementovať a koordinovať komplexnú celoštátnu politiku pre danú oblasť bol spustený v apríli 2015 s podporou Nórskeho finančného mechanizmu.    
Odporúčanie bolo implementované.  

	36. 
Prijať opatrenia s cieľom efektívne implementovať zákaz diskriminácie zakotvený 
v antidiskriminačnom zákone (Pakistan) 
	Akceptované
	Prierezovým právnym predpisom v oblasti boja proti diskriminácii je antidiskriminačný zákon, ktorý obsahuje aj osobitné inštitúty reparácie porušenia práva na rovnaké zaobchádzanie, vrátane poskytnutia osobitnej súdnej ochrany. V tomto zákone je súčasne nastavený inštitút dočasných vyrovnávacích opatrení, ktorý zohľadňuje Rámec EÚ 
pre vnútroštátne stratégie integrácie Rómov do roku 2020, ako aj samotný rámec Stratégie SR pre integráciu Rómov do roku 2020. Revízia Stratégie SR pre integráciu Rómov do roku 2020 predstavuje systém opatrení vytvárajúcich organizačné, materiálne, finančné a iné nástroje efektívnej implementácie zákazu diskriminácie.
Ministerstvo práce, sociálnych vecí a rodiny SR v spolupráci s Ministerstvom spravodlivosti SR vypracovali Akčný plán na prevenciu a elimináciu všetkých foriem diskriminácie. Cieľom akčného plánu je zachovanie praxe z predchádzajúceho obdobia so zameraním na zvyšovanie verejného povedomia o nediskriminácii, ako aj úsilie zlepšiť implementáciu antidiskriminačnej legislatívy v praxi. Okrem toho je jedným 
z jeho cieľov aj zlepšenie inštitucionálneho rámca pre boj proti diskriminácii 
a zvyšovanie povedomia odborníkov a verejnosti, ale najmä verejnej správy. Akčný plán kladie veľký dôraz na vzdelávanie s použitím prostriedkov z operačných programov „Ľudské zdroje a efektívna verejná správa“.
Odporúčanie bolo implementované.

	37. 
Pokračovať v úsilí o efektívnu implementáciu novely antidiskriminačného zákona 
s cieľom ďalšieho boja proti diskriminácii v krajine (Kambodža) 
	Akceptované

	Viď odpoveď k odporúčaniu č. 36.
Odporúčanie bolo implememntované.

	38. 
Uplatňovať právny 
a inštitucionálny rámec v boji proti diskriminácii (Rumunsko)
	Akceptované
	Viď odpoveď k odporúčaniu č. 36.
Odporúčanie bolo implementované.

	39. 
Podniknúť kroky s cieľom efektívnej implementácie zákazu diskriminácie obsiahnutého 
v antidiskriminačnom zákone 
a v školskom zákone (Belgicko) 
	Akceptované

	V oblasti implementácie zákazu diskriminácie bol realizovaný národný projekt „Vzdelávaním pedagogických zamestnancov k inklúzii marginalizovaných rómskych komunít“. Súčasťou projektu bol aj pedagogický inkluzívny model školy s celodenným výchovným systémom, ktorý obsahuje vytvorenie školského vzdelávacieho programu zameraného na prácu so žiakmi zo sociálne znevýhodneného prostredia. Národný projekt „Inkluzívny model vzdelávania na predprimárnom stupni školskej sústavy“ bol zacielený do materských škôl, ktoré navštevujú deti z marginalizovaných rómskych komunít. Obsahom národného projektu „PRINED – PRojekt INkluzívnej EDukácie“, bola podpora celodenného výchovného systému zameraného na znižovanie počtu detí zaradených do špeciálnych škôl a tried, skvalitnenie výchovno-vzdelávacieho procesu 
a práce učiteľov. Cieľom projektu bola výrazná podpora inkluzívneho prostredia 
v materských a základných školách na predchádzanie neodôvodneného zaraďovania žiakov do systému špeciálneho školstva. Projekt prostredníctvom akceleračných programov skvalitňuje diagnostický proces v materských školách. V základných školách sa vytvárajú inkluzívne tímy na osvojenie profesijných kompetencií na rozvoj špecifických vzdelávacích potrieb žiakov pochádzajúcich z marginalizovaných rómskych komunít. 
Odporúčanie bolo implementované.

	40. 
Zvýšiť počet programov 
na zvyšovanie povedomia 
a kampaní na podporu tolerancie 
a rešpektu k rôznorodosti (Malajzia) 


	Akceptované

	Vláda SR svojim uznesením č. 71 zo dňa 18. februára 2015 prijala Celoštátnu stratégiu ochrany a podpory ľudských práv v SR, v ktorej, v rámci priority č. VI, deklarovala svoj záväzok prijímať systematické a komplexné opatrenia zamerané na prevenciu 
a elimináciu všetkých foriem intolerancie. Na realizáciu konkrétnych opatrení napĺňajúcich priority Stratégie sa vláda SR zaviazala prijať viacero akčných plánov 
v jej jednotlivých tematických oblastiach. V oblasti rasizmu, xenofóbie a obdobných prejavov intolerancie  je to Akčný plán predchádzania a eliminácie rasizmu, xenofóbie, antisemitizmu a ostatných foriem intolerancie, ktorý bol schválený vládou SR 
dňa 13. januára 2016. 
SR realizuje opatrenia v oblasti boja proti trestným činom motivovaných rasovou, etnickou, náboženskou a inou obdobnou neznášanlivosťou na základe Koncepcie boja proti extrémizmu na roky 2015 – 2019, schválenej uznesením vlády SR č. 129 
zo dňa 18. marca 2015. Jednou z jej priorít je zvyšovanie povedomia o prejavoch 
a spoločenskej závažnosti extrémizmu a následkoch radikalizácie. V rámci tejto priority plánuje Ministerstvo vnútra SR realizovať komplexnú verejnú kampaň zameranú 
na vysvetľovanie pozitív a hodnôt demokracie ako protikladu k autoritárskym 
a totalitným ideológiám, ktorá bude nástrojom strategickej komunikácie v danej téme 
a ráta s aktívnym zapojením rôznych cieľových skupín, vrátane novinárov.
V pôsobnosti Ministerstva zahraničných vecí a európskych záležitostí SR je vytvorená grantová schéma na presadzovanie, podporu a ochranu ľudských práv a slobôd 
a na predchádzanie všetkým formám diskriminácie, rasizmu, xenofóbie, homofóbie, antisemitizmu a ostatným prejavom intolerancie. V rámci tejto schémy bolo v roku 2015 vyčlenených 769 500 €. V pôsobnosti Ministerstva práce, sociálnych vecí a rodiny SR 
je vytvorená grantová schéma na podporu projektov v oblasti rodovej rovnosti. Okrem toho je v pôsobnosti Úradu splnomocnenca vlády SR pre národnostné menšiny vytvorená grantová schéma na podporu, ochranu, zachovanie a rozvoj kultúrnych hodnôt národnostných menšín, ako aj vzdelávanie v oblasti medzikulturálneho dialógu a porozumenia medzi príslušníkmi národnostných menšín a majoritnou spoločnosťou. V pôsobnosti Úradu splnomocnenca vlády SR pre rómske komunity je vytvorený 
aj osobitný finančný mechanizmus na podporu rómskych mimovládnych organizácií pracujúcich v oblasti integrácie a sociálnej inklúzie Rómov.    
Odporúčanie bolo implementované.

	41. 
Pokračovať s osvetovými programami o rasovej a etnickej rozmanitosti v školách a posilniť monitoring implementácie antidiskriminačných politík predovšetkým v odľahlých oblastiach (Uruguaj) 
	Akceptované

	Viď odpoveď k odporúčaniu č.40. 
Okrem toho od roku 2012 vyhlasuje Ministerstvo školstva, vedy, výskumu a športu SR výzvu na rozvojový projekt „Podpora vytvárania pozitívnej sociálnej klímy a motivácie v multikultúrnych triedach základných škôl“ a na projekt „Podpora výchovy 
a vzdelávania žiakov zo sociálne znevýhodneného prostredia v základných školách“. Prioritnou oblasťou podpory sú aktivity prispievajúce k vyrovnávaniu sociálneho znevýhodnenia žiakov a k zabezpečeniu rovnosti príležitostí v praxi, spočívajúce 
v podporovaní záujmu žiakov zo sociálne znevýhodneného prostredia o vzdelávanie.
V rokoch 2005 až 2014 bol realizovaný Plán výchovy k ľudským právam v rezorte školstva na roky 2005 – 2014 so zameraním na regionálne školstvo. Plán bol zostavený tak, aby sa v priebehu tohto obdobia inštitucionálne zabezpečila výchova a vzdelávanie 
k ľudským právam v regionálnom školstve.
V septembri 2015 bola vypracovaná „Analýza súčasného stavu výchovy a vzdelávania 
k ľudským právam v regionálnom školstve“. Základom analýzy sú výsledky 
z monitorovania a hodnotenia ľudských práv vo formálnom vzdelávaní v regionálnom školstve v kontexte vykonaných prác a systémového zabezpečenia, ale aj v oblasti neformálneho a informálneho vzdelávania detí a mládeže mimo školy a rodiny.  
Odporúčanie bolo implementované. 

	42. 
Zvýšiť úsilie v boji 
proti predsudkom voči etnickým menšinám a zlepšiť vzťahy medzi širokou verejnosťou 
a menšinovými komunitami (Malajzia) 
	Akceptované
 
	Viď odpoveď k odporúčaniu č. 40.
Odporúčanie bolo implementované.

	43. 
Zintenzívniť opatrenia, ktorých cieľom je podpora tolerancie, medzikultúrneho dialógu 
a rešpektu k rozmanitosti, zintenzívniť kampane 
na zvyšovanie povedomia (Španielsko)
	Akceptované

	V pôsobnosti Ministerstva zahraničných vecí a európskych záležitostí SR je vytvorená grantová schéma na presadzovanie, podporu a ochranu ľudských práv a slobôd 
a na predchádzanie všetkým formám diskriminácie, rasizmu, xenofóbie, homofóbie, antisemitizmu a ostatným prejavom intolerancie. V rámci tejto schémy bolo v roku 2015 vyčlenených 769 500 €. V pôsobnosti Ministerstva práce, sociálnych vecí a rodiny SR 
je vytvorená grantová schéma na podporu projektov v oblasti rodovej rovnosti. Okrem toho je v pôsobnosti Úradu splnomocnenca vlády SR pre národnostné menšiny vytvorená grantová schéma na podporu, ochranu, zachovanie a rozvoj kultúrnych hodnôt národnostných menšín, ako aj vzdelávanie v oblasti medzikulturálneho dialógu a porozumenia medzi príslušníkmi národnostných menšín a majoritnou spoločnosťou. V pôsobnosti Úradu splnomocnenca vlády SR pre rómske komunity je vytvorený 
aj osobitný finančný mechanizmus na podporu rómskych mimovládnych organizácií pracujúcich v oblasti integrácie a sociálnej inklúzie Rómov.    
Efektívnym nástrojom Ministerstva kultúry SR na plnenie úloh v oblasti podpory medzikultúrneho dialógu je dotačný program Kultúra znevýhodnených skupín obyvateľstva. Program je zameraný na ochranu kultúrnych práv osôb so zdravotným postihnutím, starších ľudí, marginalizovaných rómskych komunít (vrátane rómskych detí, žien, starších ľudí), zraniteľných skupín detí a mládeže, žien (rodová rovnosť), ľudí bez domova, ľudí bez práce, migrantov, neheterosexuálnych menšín a pod., 
ako aj na vytváranie podmienok na ich zviditeľňovanie sa v spoločnosti a prezentáciu 
ich špecifickej kultúry a tiež na predchádzanie diskriminácii a všetkých foriem násilia. V roku 2014 bolo v rámci programu uskutočnených celkovo 124 projektov v celkovej hodnote 375 300 € a v roku 2015 to bolo 132 projektov v celkovej hodnote 375 500  €.
Významné úlohy v oblasti rozvoja, ochrany a podpory kultúrnych práv marginalizovaných skupín a šírenia informácií v oblasti medzikulturálneho dialógu plní Národné osvetové centrum prostredníctvom odborného časopisu „Sociálna prevencia“, 
v ktorom prezentuje články a štúdie v oblasti predchádzania diskriminácie a všetkých foriem násilia. K podpore multikultúrneho prostredia a kultúrnej rozmanitosti prispieva svojimi aktivitami aj Divadelný ústav, ktorý prostredníctvom svojho špeciálneho útvaru vytvára priestor a možnosti k uvádzaniu produkcií s priamou účasťou osôb 
so zdravotným postihnutím. 
Dňa 1. septembra 2015 vstúpil do platnosti zákon č. 189/2015 o kultúrno-osvetovej činnosti, ktorý v § 2 definuje, že kultúrno-osvetová činnosť je činnosť, ktorá svojím pôsobením prispieva k rešpektovaniu ľudských práv a rozmanitosti kultúrnych prejavov, k utváraniu kultúrneho spôsobu života, k zvyšovaniu kultúrnej a vzdelanostnej úrovne obyvateľov SR. Toto ustanovenie zahŕňa najmä ochranu a podporu kultúrnych práv, rozmanitosti kultúrnych prejavov a ich hodnoty na celoštátnej, regionálnej a miestnej úrovni, najmä zásadu rovnakej dôstojnosti a rešpektovania všetkých kultúr a zásadu spravodlivého prístupu, ako ich definuje Dohovor o ochrane a podpore rozmanitosti kultúrnych prejavov, a zabezpečenie dostupnosti kultúrnych práv podľa čl. 15 Medzinárodného paktu o hospodárskych, sociálnych a kultúrnych právach. Súčasťou kultúrno-osvetovej činnosti podľa § 2 ods. 2 písm. f) je aj prevencia negatívnych spoločenských javov, ktorá zahŕňa všeobecnú primárnu prevenciu vykonávanú predovšetkým prostredníctvom neformálneho vzdelávania zameraného okrem iného 
aj na oblasť predchádzania všetkým formám intolerancie a násilia, vrátane extrémizmu.
Odporúčanie bolo implementované.

	44. 
Prijať opatrenia na boj 
proti diskriminácii a predsudkom podporou medzikultúrneho dialógu v spolupráci s médiami s cieľom predchádzať rasistickým vyhláseniam, nenávistným prejavom a útokom proti etnickým menšinám, podporiť rešpektovanie kultúrnej rôznorodosti (Thajsko) 
	Akceptované

	Viď odpoveď k odporúčaniu č. 40.
Zákon o vysielaní a retransmisii ustanovuje, že audiovizuálna mediálna služba, programová služba a ich zložky nesmú svojím obsahom zasahovať do ľudskej dôstojnosti a základných práv a slobôd iných. Rovnako nesmú propagovať násilie 
a otvorenou alebo skrytou formou podnecovať nenávisť, znevažovať alebo hanobiť 
na základe pohlavia, rasy, farby pleti, jazyka, viery a náboženstva, politického či iného zmýšľania, národného alebo sociálneho pôvodu, príslušnosti k národnosti 
alebo k etnickej skupine. Tieto povinnosti sa vzťahujú aj na vysielateľa prostredníctvom internetu. Opatrenia proti diskriminácii vo svojom rozhlasovom a televíznom vysielaní prijal aj verejnoprávny vysielateľ RTVS. V máji 2011 schválila Rada RTVS Štatút programových pracovníkov a spolupracovníkov RTVS. V zmysle uvedeného Štatútu, RTVS vylučuje akúkoľvek formu diskriminácie. Vo vzťahu k rasovým, národnostným, etnickým, náboženským, sexuálnym, vekovým a ostatným sociálnym skupinám, vychádza RTVS zo zásad otvorenosti a tolerancie, zdržiava sa šírenia akejkoľvek neznášanlivosti medzi ľuďmi a skupinami s odlišným postavením a orientáciou. 
Od 1. januára 2011 je účinný Etický kódex novinára, ktorý schválil Slovenský syndikát novinárov. Podľa tohto kódexu novinár nepodnecuje nenávisť, ani diskrimináciu založenú na rase, svetonázore, náboženskom vyznaní, etnickom pôvode, veku, sociálnom postavení, pohlaví či sexuálnej orientácii. O príslušnosti ľudí k menšine informuje iba v prípade, že táto informácia je v kontexte daného príspevku relevantná.
Podľa Etického kódexu reklamnej praxe schváleného Radou pre reklamu, reklama nesmie obsahovať nič, čo by urážalo rasové, národnostné, politické alebo náboženské cítenie spotrebiteľov. Reklama nesmie podporovať žiadnu formu diskriminácie, 
a to najmä z dôvodu rasy, národnosti, náboženstva, politickej príslušnosti, pohlavia 
alebo veku.
Odporúčanie bolo implementované.

	45. 
Naďalej prijímať opatrenia na boj proti neznášanlivosti na základe etnického pôvodu, a to najmä 
vo vzťahu k rómskej komunite (Portugalsko) 
	Akceptované

	Na obvodných oddeleniach Policajného zboru sú v jednotlivých krajoch zriadené funkcie starší referent pre prácu v komunitách. Najväčší počet týchto policajtov pôsobí v rámci Krajského riaditeľstva Policajného zboru v Košiciach, Prešove a Banskej Bystrici. 
V súčasnosti je systemizovaných 267 tabuľkových miest starších referentov pre prácu 
v komunitách na území SR. Starší referenti pre prácu v komunitách sa primárne zaoberajú riadením a organizovaním vzťahov medzi políciou a rómskou komunitou. Vykonávajú tiež obchôdzkovú službu v územnej časti obvodu so zvýšenou koncentráciou občanov z rómskych/menšinových komunít, pôsobia v oblasti právnej osvety a prevencie kriminality so zameraním na určenú cieľovú skupinu obyvateľstva 
a spolupracujú s terénnymi sociálnymi pracovníkmi a komunitnými centrami, mimovládnymi organizáciami a záujmovými združeniami, právnickými osobami 
a fyzickými osobami, ktoré sa zaoberajú problematikou rómskych/menšinových komunít, ako aj s predstaviteľmi rómskych/menšinových komunít.
Odporúčanie bolo implementované.

	46. 
Prijať nevyhnutné opatrenia 
na podporu kultúry tolerancie 
a nediskriminácie v slovenskej spoločnosti (Nikaragua)
	Akceptované

	Viď odpoveď k odporúčaniu č. 40.
Odporúčanie bolo implementované.

	47. 
Zintenzívniť úsilie v oblasti etnickej rozmanitosti vrátane posilnenia inkluzívneho 
a multikultúrneho vzdelávacieho systému (Indonézia)
	Akceptované

	Na podmienky inkluzívneho vzdelávania pre žiakov zo sociálne znevýhodneného prostredia a úroveň školskej integrácie v základných školách sa vo svojich inšpekčných činnostiach zameriava Štátna školská inšpekcia. 
Odmietavý postoj k segregácii je okrem všeobecne platných právnych predpisov vyjadrený aj v Pedagogicko-organizačných pokynoch na príslušný školský rok, 
a to počnúc školským rokom 2012/2013. Inkluzívne vzdelávanie detí a žiakov 
sa realizuje vo všetkých materských, základných a stredných školách bez ohľadu 
na zriaďovateľa, teda vo všetkých verejných, súkromných a cirkevných školách 
s využitím špecifických metód výučby. 
Ďalším významným nástrojom priamej podpory výchovy a vzdelávania k právam osôb patriacim k národnostným menšinám, aj v oblasti etnickej rozmanitosti, je dotačný program „Kultúra národnostných menšín“, ktorý je v gescii splnomocnenca vlády SR pre národnostné menšiny. Dotácie sa každoročne poskytujú predovšetkým na podporu zachovania, vyjadrenia, ochrany a rozvoja identity a kultúrnych hodnôt národnostných menšín, výchovy a vzdelávania k právam osôb patriacim k národnostným menšinám. Cieľom programu Kultúra národnostných menšín je aj podpora interetnického a interkultúrneho dialógu a porozumenia medzi národnostnou väčšinou a národnostnými menšinami a etnickými skupinami, podpora vzájomného porozumenia a zbližovania medzi národnostnými skupinami, ako aj medzi národnostnými menšinami navzájom,  podpora zahrnutia rešpektovania, porozumenia a tolerancie voči menšinovým jazykom a kultúram do systému výchovy a vzdelávania, a do pôsobenia masovokomunikačných prostriedkov. V roku 2015 bola na program Kultúra národnostných menšín vyčlenená suma vo výške 3 879 250 €. 
Odporúčanie bolo implementované.

	48. 
Prijať ráznejšie právne a praktické opatrenia na boj 
proti neznášanlivosti na základe etnického pôvodu a uskutočniť ďalšie kroky na podporu vzájomného porozumenia 
a rešpektu medzi osobami patriacimi do rôznych skupín (Irán)
	Akceptované

	Viď odpoveď k odporúčaniu č. 40.
Odporúčanie bolo implementované.

	49. 
Prijať účinné opatrenia 
na predchádzanie prejavom diskriminácie a rasizmu (Uzbekistan) 
	Akceptované

	Na zefektívnenie identifikácie jednotlivcov alebo skupín podnecujúcich rasovú nenávisť proti menšinám a cudzincom, boli finančne podporené viaceré kampane a projekty, 
v rámci ktorých boli presne špecifikované formy a podoby nenávistných prejavov. 
Do projektu „nehejtuj.sk“, finančne podporeného z dotačného mechanizmu Ministerstva zahraničných vecí a európskych záležitostí SR sa zapojilo aj Ministerstvo vnútra SR. Cieľom projektu je vzdelávanie prostredníctvom faktov a emócií. Jeho výstupom 
je 12 mediálnych filmov, z ktorých každý reprezentuje jednu z tém nenávisti. Veľkým prínosom je jeho aktívna prezentácia nielen štátnymi a neštátnymi subjektmi, 
ale aj mediálne známymi osobnosťami, ktoré sa stali objektom nenávistných prejavov. Ministerstvo vnútra SR sa v rokoch 2013 a 2014 aktívne zapojilo do celoeurópskej kampane s názvom „beznenavisti.sk“, zameranej na zvyšovanie povedomia širokej verejnosti o problematike nenávistných prejavov, a to predovšetkým na internete. Krajské riaditeľstvá Policajného zboru realizovali viacero informačných prednášok 
a projektov týkajúcich sa problematiky rasovej diskriminácie a extrémizmu zameraných na žiakov základných škôl. Ako príklad možno uviesť celoslovenský projekt „Správaj 
sa normálne“ na tému predsudkov, diskriminácie, rasizmu a tolerancie v pracovnom liste „Každý je iný!“. V roku 2014 sa do projektu zapojilo 379 škôl s počtom viac 
ako 12 500 žiakov. V roku 2015 to bolo 270 škôl s počtom 8 700 žiakov. 
Odporúčanie bolo implementované.

	50. 
Zintenzívniť úsilie v boji 
proti diskriminácii etnických menšín, predovšetkým Rómov 
a migrantov (Venezuela)
	Akceptované

	V pôsobnosti Ministerstva zahraničných vecí a európskych záležitostí SR je vytvorená grantová schéma na presadzovanie, podporu a ochranu ľudských práv a slobôd 
a na predchádzanie všetkým formám diskriminácie, rasizmu, xenofóbie, homofóbie, antisemitizmu a ostatným prejavom intolerancie. V rámci tejto schémy bolo v roku 2015 vyčlenených 769 500 €.
Dôležitým nástrojom na podporu boja proti diskriminácii je dotačný program „Kultúra znevýhodnených skupín obyvateľstva“, ktorý, ako jednu z priorít, definuje podporu kultúrnych aktivít na odbúravanie bariér v dostupnosti kultúry pre znevýhodnené skupiny obyvateľstva. Jeho základným cieľom je napomáhať integrácii znevýhodnených skupín obyvateľstva do spoločnosti v oblasti kultúry, vytvárať rovnosť príležitostí a tým lepšie podmienky pre dôstojný život ľudí, ktorí sa ocitli na okraji spoločnosti. Program slúži na podporu a rozvoj kultúrnych potrieb znevýhodnených skupín obyvateľstva a tiež na podporu rovnosti príležitostí v oblasti kultúry, kompenzácie znevýhodnenia 
a uľahčenie prístupu marginalizovaných skupín ku kultúre. Je zameraný na podporu kultúrnych aktivít osôb so zdravotným postihnutím, znevýhodnených skupín detí 
a mládeže, starších ľudí, bezdomovcov, na podporu projektov v oblasti kultúry prispievajúcich k implementácii rodovej rovnosti, ako aj projektov zameraných 
na kultúrnu integráciu migrantov a projektov podporujúcich trvalú udržateľnosť kultúrnych aktivít znevýhodnených skupín obyvateľstva. 
Univerzitná knižnica Bratislava organizuje projekt „Vzdialené blízke osudy“, v ktorom rôzne národy predstavujú svoju kultúru, tradície a zvyky. Tento projekt venuje zvýšenú pozornosť problematike medzikultúrneho dialógu uplatňovaním myšlienok porozumenia medzi odlišnými kultúrami a vzájomného rešpektovania kultúrnych rozmanitostí. 
Múzeum židovskej kultúry sa okrem prezentácie duchovnej a hmotnej kultúry židovskej národnostnej menšiny a dokumentácie holokaustu na Slovensku významne zameriava 
na neformálne vzdelávanie mládeže v oblasti predchádzania rasizmu, xenofóbie, extrémizmu. Pravidelne realizuje Pamätný deň obetí holokaustu a rasového násilia. 
V roku 2015 bolo verejnosti sprístupnené Múzeum holokaustu v Seredi, ktoré vzniklo 
v priestoroch bývalého pracovného a koncentračného tábora. V múzeu sú vystavené dobové dokumenty, fotografie a predmety súvisiace s prenasledovaním Židov na území Slovenska v období 2. svetovej vojny. Jedným z vystavených artefaktov je dobytčí vagón, v ktorom deportovali Židov do koncentračného tábora Auschwitz. Súčasťou múzea je vzdelávacie stredisko, ktoré poskytuje výchovno-vzdelávacie podujatia, semináre a školenia zamerané na oboznamovanie verejnosti so židovskou kultúrou 
a dopadom holokaustu na život Židov na našom území. Cieľom uvedených programov 
a podujatí je priblížiť život Židov na území Slovenska a pomôcť nadobudnúť základné vedomosti o židovskej komunite so zreteľom na obdobie holokaustu. 
Múzeum Slovenského národného povstania (ďalej len „Múzeum SNP“) v Banskej Bystrici je celoslovenskou ústrednou špecializovanou múzejnou, vedeckou, odbornou, vzdelávacou a informačnou organizáciou so špecializovaným verejným Archívom Múzea SNP, ktorá cieľavedome zhromažďuje, ochraňuje, odborne spracúva, vedecky zhodnocuje, využíva a sprístupňuje dokumenty múzejnej, archívnej a galerijnej hodnoty so vzťahom k dejinám slovenskej spoločnosti v rokoch 1938 – 1945 s dôrazom 
na dokumentáciu a dokladovanie protifašistického a národnooslobodzovacieho boja 
a Slovenského národného povstania ako významnej súčasti európskej antifašistickej rezistencie v rokoch druhej svetovej vojny. Dokumentuje povojnové súdne procesy, rehabilitácie povstalcov, ale aj súčasné prejavy neofašizmu, rasovej neznášanlivosti 
a intolerancie. Múzeum vykonáva vedecko-výskumnú, odborno-metodickú, expozičnú, kultúrno-osvetovú, vzdelávaciu, edičnú a informačnú činnosť viažucu sa k uvedeným dejinným udalostiam, s vlastným programom výskumnej, zbierkotvornej, prezentačnej 
a vzdelávacej činnosti v oblasti predmetu jeho špecializácie. Múzeum realizuje 
aj edukačné aktivity pre študentov stredných škôl na celom Slovensku. Má celoslovenskú pôsobnosť s medzinárodným dosahom. V rámci kontinuálneho vzdelávania pedagógov, Múzeum SNP vyprofilovalo pre učiteľov dejepisu, občianskej náuky, náuky o spoločnosti a etickej výchovy akreditovaný vzdelávací program Etnické čistky, genocídy, rasová intolerancia v dejinách, ktorý prináša nielen nové odborné poznatky v oblasti riešenia židovskej otázky na Slovensku v rokoch 1939 – 1945, riešenia židovskej otázky v Európe v čase 2. svetovej vojny, perzekúcie Rómov 
na Slovensku, ale reflektuje aj na novodobé prejavy rasizmu, neonacizmu a xenofóbie.
Odporúčanie bolo implementované.

	51. 
Pokračovať v zintenzívňovaní nevyhnutných opatrení 
na odstránenie diskriminácie, ako aj diskriminačných trendov a/alebo na odstránenie rozširovania stereotypov v médiách, ktoré môžu podporovať diskrimináciu menšín, predovšetkým Rómov a Maďarov. (Argentína) 
	Akceptované

	Viď odpoveď k odporúčaniu č. 43 a 44. 
Jedným z najvýznamnejších nástrojov priamej podpory výchovy a vzdelávania k právam osôb patriacim k národnostným menšinám, ako aj v oblasti etnickej rozmanitosti je dotačný program „Kultúra národnostných menšín“, ktorý je v gescii splnomocnenca vlády SR pre národnostné menšiny. Dotácie sa každoročne poskytujú predovšetkým na podporu zachovania, vyjadrenia, ochrany a rozvoja identity a kultúrnych hodnôt národnostných menšín, výchovy a vzdelávania k právam osôb patriacim k národnostným menšinám. Cieľom programu Kultúra národnostných menšín je aj podpora interetnického a interkultúrneho dialógu a porozumenia medzi národnostnou väčšinou a národnostnými menšinami a etnickými skupinami, podpora vzájomného porozumenia a zbližovania medzi národnostnými skupinami, ako aj medzi národnostnými menšinami navzájom a taktiež podpora zahrnutia rešpektovania, porozumenia a tolerancie voči menšinovým jazykom a kultúram do systému výchovy a vzdelávania, ako aj do pôsobenia masovokomunikačných prostriedkov. V roku 2015 bola na program Kultúra národnostných menšín vyčlenená suma vo výške 3 879 250 €.
Odporúčanie bolo implementované.

	52. 
Vykoreniť stereotypy o Rómoch 
a o široko rozšírenom zneužívaní Rómov (Bangladéš)
	Akceptované

	Úrad splnomocnenca vlády SR pre rómske komunity v roku 2015 na základe odporúčaní Externého hodnotenia Stratégie SR pre integráciu Rómov do roku 2020 a úloh vyplývajúcich z uznesenia vlády SR č.1 zo dňa 11. januára 2012 pristúpil k revízii Stratégie a príprave jej nových akčných plánov. Opatrením splnomocnenca vlády SR  pre rómske komunity č. 6 zo dňa 18. decembra 2014, následne doplneným Opatrením 
č. 2 zo dňa 13. februára 2015, bola zriadená poradná komisia splnomocnenca vlády SR pre rómske komunity pre prípravu revízie a aktualizácie Stratégie SR pre integráciu Rómov do roku 2020, tvorbu a implementáciu jej akčných plánov, ich monitorovanie a hodnotenie. Pri príprave Akčného plánu pre oblasť nediskriminácie sa nadväzuje 
na revidované ciele Stratégie, antidiskriminačný zákon a Akčný plán predchádzania všetkým formám diskriminácie na roky 2016 – 2018.  
Vo „Výzve na podporu sociálnych a kultúrnych potrieb a riešenia mimoriadne nepriaznivej situácie rómskych komunít v roku 2013“, v rámci aktivity „Podpora formovania verejnej mienky, zmierňovania stereotypov a predsudkov voči rómskej populácii“, bol finančne podporený projekt s názvom „Zmierňovanie stereotypov 
a predsudkov voči rómskej populácii“ sumou 35 000 €, ktorý realizovala Nadácia otvorenej spoločnosti. Projekt stavia na Národnej stratégii inklúzie Rómov na Slovensku do roku 2020 a jej časti zameranej na komunikáciu a prácu s verejnou mienkou. Stratégia načrtáva viacero možných prístupov, ktorých cieľom je zníženie úrovne predsudkov v rôznych cieľových skupinách slovenskej spoločnosti voči Rómom. Hlavným cieľom projektu je vytvoriť rámcovú komunikačnú stratégiu pre dlhodobú verejnú edukačnú kampaň. Cieľom takejto dlhodobej verejnej kampane je napomáhať integrácii Rómov do spoločnosti v súčinnosti s implementáciou Stratégie  pre integráciu Rómov do roku 2020.
Odporúčanie bolo implementované.

	53. 
Uskutočniť konkrétne kroky smerom k ďalšiemu vypracovaniu a implementácii iniciatív zameraných nielen na rómsku menšinu, ale aj na väčšinové obyvateľstvo, vrátane detí 
a dospelých, za účelom zvýšiť vzájomné porozumenie a rešpekt 
s cieľom zabrániť podnecovaniu sociálnej diskriminácie Rómov (Dánsko)
	Akceptované

	Vláda SR schválením „Stratégie pre integráciu Rómov do roku 2020“ prevzala úlohu organizátora verejnej diskusie a podnecovateľa verejnej politiky a verejnej mienky 
vo vzťahu k Rómom, vrátane lepšej informovanosti verejnosti o Rómoch. Úrad splnomocnenca vlády SR pre rómske komunity, ako poradný orgán vlády SR 
pre problematiku rómskych komunít, pripravil „Akčný plán pre oblasti prístupov smerom k väčšinovej spoločnosti prostredníctvom komunikácie“, ako súčasť revízie uvedenej stratégie. Úrad splnomocnenca vlády SR pre integráciu Rómov vyvíjal iniciatívy v oblasti senzibilizácie verejnej mienky s cieľom  odstraňovať stigmatizáciu rómskeho obyvateľstva, osvetou, zvyšovaním informovanosti a multikultúrnym prístupom majoritnej populácie prispieť k objektívnemu spoznávaniu rómskej populácie a následne aj ich prijatiu zo strany väčšinového obyvateľstva. 
Významným prínosom pre informovanosť majority o rómskej kultúre je národný projekt „Dokumentačno-informačné centrum rómskej kultúry“ v Štátnej vedeckej knižnici 
v Prešove, ktorý prispieva k odbúravaniu predsudkov a  stereotypov. Cieľom projektu 
je vybudovať digitálnu databázu rómskej kultúry. Úlohou Dokumentačno-informačného centra rómskej kultúry je sústrediť komplexné informácie o rómskej kultúre, histórii, jazyku, tradíciách a iných oblastiach života rómskej komunity na jednom mieste 
a vytvoriť jedinečný prístup k potrebným a požadovaným informáciám  o všetkom čo  súvisí s rómskou problematikou.
V Štátnej vedeckej knižnici v Košiciach existuje špecializovaná databáza na Slovensku 
s názvom ROMANO, ktorá je prístupná on-line na webovom sídle https://www.svkk.sk/bibliografia-v15-77/linky-romovia.html, kde sa nachádzajú 
aj kontakty na ďalšie inštitúcie venujúce sa rómskym komunitám. Databáza zachytáva informácie zo všetkých vedných odborov, legislatívne nariadenia a smernice, organizačné, spoločensko-politické a kultúrne aktivity tejto komunity vrátane predchádzania diskriminácie a rasizmu. Základ databázy tvoria záznamy z periodickej, 
a to novinovej i časopiseckej tlače, ale aj štúdie zo zborníkov. Prevažujú dokumenty, ktoré vlastní knižnica. Z jazykového hľadiska spracúvajú informačné pramene, najmä 
v jazyku slovenskom, rómskom, českom, ale aj v anglickom, francúzskom, maďarskom a nemeckom.
Úrad splnomocnenca vlády SR pre rómske komunity podporil projekt Nadácie otvorenej spoločnosti „Zmierňovanie stereotypov a predsudkov voči rómskej populácii: Vytvorenie komunikačnej stratégie a jej uplatnenie na vybraných profesiách prvého kontaktu vo vybranom regióne SR“. Hlavným cieľom projektu bolo vytvoriť rámcovú komunikačnú stratégiu pre dlhodobú verejnú edukačnú kampaň. Cieľom takejto dlhodobej verejnej kampane je napomáhať integrácii Rómov do spoločnosti.  
V nadväznosti na odporúčania tohto projektu bolo realizované vydávanie časopisu „Romane nevipena – Rómske noviny“, ktorého cieľom je budovanie vzájomných pozitívnych vzťahov s väčšinovou spoločnosťou.
Úrad splnomocnenca vlády SR pre rómske komunity je usporiadateľom 
spoločensko-kultúrneho podujatia „Amaro Džives – Náš deň“, konaného počas Medzinárodného dňa Rómov. Účelom podujatia je šírenie osvety o postavení Rómov 
na Slovensku, pripomenutie si historických skutočností ustanovenia a presadzovania 
ich pozitívneho vnímania.
V rámci aktivít zameraných na odstraňovanie stereotypov sa uskutočnil i národný seminár pre právnikov v oblasti antidiskriminácie Rómov so zameraním na právo obyvateľov rómskych komunít na bývanie.  
Odporúčanie bolo implementované.

	54. 
Vynaložiť všetko nevyhnutné úsilie na riešenie diskriminácie Rómov, vrátane v oblasti zamestnávania, vzdelávania, zdravotnej starostlivosti, bývania a v oblasti úverov (Austrália)
	Akceptované

	V oblasti zamestnávania je odporúčanie implementované prostredníctvom zákona 
č. 5/2004 Z. z. o službách zamestnanosti a o zmene a doplnení niektorých zákonov 
v znení neskorších predpisov (ďalej len „zákon o službách zamestnanosti“). Právo 
na zamestnanie je v slovenskom právnom systéme definované na občianskom a nie 
na etnickom, náboženskom, resp. inom princípe. Snahou rezortu práce, sociálnych vecí 
a rodiny je účinnými politikami vplývať na to, aby sa aj občania rómskeho etnika zapojili do pracovného procesu a svojou osobnou aktivitou si zlepšili životné podmienky.
Uchádzači o zamestnanie poskytujú svoje osobné údaje dobrovoľne. V prípade, že 
sa uchádzač o zamestnanie neprihlási k určitej etnickej skupine alebo národnosti, nesmie byť v rámci uvedenej identifikačnej skupiny vedený, resp. sledovaný. 
Zákon o službách zamestnanosti upravuje aktívne opatrenia na trhu práce, 
ako aj možnosti realizovať programy a projekty na zlepšenie postavenia uchádzačov 
o zamestnanie na trhu práce zamerané na podporu zvýšenia zamestnateľnosti 
a zamestnanosti s dôrazom na integráciu znevýhodnených skupín, v rámci ktorých 
sa riešia aj uchádzači o zamestnanie z rómskeho etnika. 
K nástrojom podpory dlhodobo nezamestnaných občanov prostredníctvom aktívnych opatrení na trhu práce patria najmä príspevok na aktivačnú činnosť formou menších obecných služieb pre obec alebo formou menších služieb pre samosprávny kraj, príspevok na aktivačnú činnosť formou dobrovoľníckej služby alebo príspevok 
na podporu rozvoja miestnej a regionálnej zamestnanosti.
Politika riešenia sociálneho začleňovania marginalizovaných rómskych komunít 
je riešená z pozície rezortu práce, sociálnych vecí a rodiny na občianskom princípe 
ako osôb žijúcich v sociálne znevýhodnených podmienkach v ekonomicky marginalizovanom prostredí a je založená na stratégii ich sociálneho začleňovania 
a podpory participácie a partnerstva v občianskej spoločnosti. Zároveň sa dôsledne presadzuje antidiskriminačná politika na báze rasy alebo etnika.

Úrad splnomocnenca vlády SR pre rómske komunity aktualizuje „Stratégiu SR 
pre integrácie Rómov do roku 2020“, vrátane vypracovania akčných plánov 
pre vzdelávanie, zamestnanosť, zdravie a bývanie. Ministerstvo školstva, vedy, výskumu a športu SR spolu s mimovládnymi organizáciami intenzívne spolupracuje s Úradom splnomocnenca vlády SR pre rómske komunity v oblasti inkluzívneho vzdelávania.
V oblasti bývania bola uznesením vlády SR č. 13 zo dňa 7. januára 2015 schválená „Koncepcia štátnej bytovej politiky do roku 2020“. Ide o rámcový dokument štátu 
pre oblasť bývania, ktorý sa zaoberá aj otázkou bývania znevýhodnených skupín a jej riešením. V nasledujúcom období je v oblasti zvyšovania dostupnosti bývania 
pre najviac znevýhodnené skupiny cieľom štátu predovšetkým zachovanie podpory rozvoja bývania prostredníctvom dotácií Ministerstva dopravy, výstavby a regionálneho rozvoja SR a zvýhodneného úveru zo Štátneho fondu rozvoja bývania. Ďalšími podpornými nástrojmi by mali byť systém prestupného bývania a taktiež zavedenie samostatného príspevku na bývanie v pôsobnosti Ministerstva práce, sociálnych vecí a rodiny SR. 
Odporúčanie bolo implementované.

	55. 
Vytvoriť účinné administratívne a súdne mechanizmy na nápravu diskriminačných krokov 
proti Rómom a iným menšinám (India) 
	Akceptované

	Antidiskriminačný zákon v znení prijatom v roku 2004 transpozíciou smerníc EÚ stanovil všeobecný rámec pre uplatňovanie zásady rovnakého zaobchádzania a prostriedky právnej ochrany pre prípad jej porušenia. Tiež ustanovuje výnimky 
zo zásady rovnakého zaobchádzania a podrobnosti o možnosti obrátiť sa so žalobou 
na súd v prípade jej nedodržania. Novela tohto zákona, ktorá nadobudla účinnosť v apríli 2013, významne rozšírila možnosť prijímať tzv. dočasné vyrovnávacie opatrenia. Ide o opatrenia zamerané na určité znevýhodnené skupiny s cieľom vyrovnávania existujúcich nerovností. Dočasné vyrovnávacie opatrenia je možné prijímať v oblasti zamestnávania, vzdelávania, zdravotnej starostlivosti, sociálneho zabezpečenia a v oblasti poskytovania tovarov a služieb, vrátane komerčného bývania. Cieľom opatrení je zníženie alebo odstránenie nerovnosti. Orgány verejnej správy alebo iné právnické osoby môžu prijímať dočasné vyrovnávacie opatrenia smerujúce k odstráneniu znevýhodnení vyplývajúcich z dôvodov rasového alebo etnického pôvodu, príslušnosti k národnostnej menšine alebo etnickej skupine, rodu alebo pohlavia, veku alebo zdravotného postihnutia, ktorých cieľom je zabezpečiť rovnosť príležitostí v praxi. Civilný sporový poriadok schválený v rámci rekodifikácie civilného procesného práva v roku 2015 zharmonizoval povinnosť obráteného dôkazného bremena pri konaní priamym odkazom na ustanovenia antidiskriminačného zákona. 
Odporúčanie bolo implementované.

	56. 
Zintenzívniť opatrenia na boj 
proti diskriminácii žien a Rómov, ako aj na odstránenie stereotypov 
o Rómoch a pôvodnom obyvateľstve prostredníctvom osvetových kampaní (Azerbajdžan)
	Akceptované

	SR zintenzívnila boj proti diskriminácii žien najmä  prijatím „Celoštátnej stratégie rodovej rovnosti“, „Akčného plánu rodovej rovnosti na roky 2014 – 2020“ a tiež „Akčného plánu prevencie a eliminácie násilia páchaného na ženách do roku 2019“. 
V SR je vytvorená grantová schéma v pôsobnosti Ministerstva práce, sociálnych vecí 
a rodiny SR na podporu projektov v oblasti rodovej rovnosti. Okrem toho je vytvorená grantová schéma v pôsobnosti Úradu splnomocnenca vlády SR pre národnostné menšiny na podporu, ochranu, zachovanie a rozvoj kultúrnych hodnôt národnostných menšín, ako aj vzdelávanie v oblasti medzikulturálneho dialógu a porozumenia medzi príslušníkmi národnostných menšín a majoritnou spoločnosťou. Okrem toho je v pôsobnosti Úradu splnomocnenca vlády SR pre rómske komunity vytvorený osobitný finančný mechanizmus na podporu rómskych mimovládnych organizácií pracujúcich v oblasti integrácie a sociálnej inklúzie Rómov.    
V rámci „Revízie Stratégie SR pre integráciu Rómov do roku 2020“, sú spracované nové akčné plány pre hlavné oblasti: vzdelávanie, zamestnanosť, zdravie a bývanie, ako aj tri prierezové oblasti: finančná inklúzia, nediskriminácia a prístupov k väčšinovej spoločnosti, ktorých opatrenia a aktivity smerujú k eliminácii diskriminácie Rómov.  
Dotačný program Ministerstva kultúry SR „Kultúra znevýhodnených skupín obyvateľstva“ slúži aj na podporu projektov v oblasti  rodovej rovnosti. Vytvára podmienky na posilnenie politiky rodovej rovnosti a na podporu prijímania dočasných vyrovnávacích opatrení v oblasti kultúry.
Odporúčanie bolo implementované.

	57.
Zintenzívniť úsilie v boji 
proti rasistickým útokom spáchaných orgánmi činnými 
v trestnom konaní, predovšetkým voči Rómom, a to, okrem iného, prostredníctvom osobitných školení orgánov činných v trestnom konaní so zameraním na podporu dodržiavania ľudských práv 
a podporu tolerancie rôznosti (Rakúsko) 
	Akceptované
	Ministerstvo vnútra SR a Úrad splnomocnenca vlády SR pre rómske komunity zorganizovali „Národný seminár pre policajtov“ v oblasti antidiskriminácie Rómov, v rámci ktorého prebehlo viacero školiacich aktivít v oblasti zvyšovania povedomia 
o ľudských právach a nediskriminácie v radoch príslušníkov Policajného zboru.
V roku 2015 sa uskutočnilo ďalšie navyšovanie stavov príslušníkov polície zapojených do projektu zameraného na prácu policajných úradníkov priamo v lokalitách obývaných rómskou komunitou. V súčasnosti pôsobí v týchto lokalitách 267 príslušníkov polície -  starších referentov pre prácu s rómskymi komunitami. Ich úlohou je spolupráca 
s terénnymi sociálnymi pracovníkmi a komunitnými centrami, mimovládnymi organizáciami a záujmovými združeniami, právnickými osobami a fyzickými osobami, ktoré sa  zaoberajú problematikou rómskych komunít, ako aj spolupráca s predstaviteľmi týchto komunít a usmerňovanie vzťahov medzi Policajným zborom a rómskou komunitou.
Prezident PZ nepretržite spolupracuje s Generálnou prokuratúrou SR a Sekciou kontroly a inšpekčnej služby PZ na tvorbe preventívnych opatrení, ale aj pri dôslednom uplatňovaní kontrolnej činnosti a činnosti PZ na úseku zisťovania trestných činov, vyhľadávania ich páchateľov a trestného stíhania páchateľov trestných činov.
Odporúčanie sa implementuje.

	58. 
Jednoznačne a verejne odsúdiť útoky voči Rómom a iným menšinám, kedykoľvek k nim dôjde a účinne vyšetriť všetky nahlásené prípady obťažovania príslušníkov rómskej komunity 
zo strany polície (Rakúsko) 
	Akceptované

	Osoby, ktoré sa domnievajú, že boli obťažované príslušníkmi polície alebo činnosťou alebo nečinnosťou príslušníkov polície boli porušené ich právom chránené záujmy, 
sa môžu domáhať ochrany svojich práv podľa zákona č. 9/2010 Z. z. o sťažnostiach 
v znení zákona č. 289/2012 Z. z., ktorý upravuje postup pri podávaní, prijímaní, evidovaní, prešetrovaní a písomnom oznámení výsledku prešetrenia sťažnosti 
alebo prekontrolovania sťažnosti. Sekciou kontroly a inšpekčnej služby Ministerstva vnútra SR sú podania, resp. oznámenia, týkajúce sa údajného neľudského zaobchádzania alebo použitia násilia voči zaisteným, zadržaným alebo obvineným osobám príslušníkmi polície riadne preverované a vyšetrované. Dozor nad dodržiavaním zákonnosti 
pred začatím trestného stíhania a v prípravnom konaní vykonáva prokurátor. Každé vydané rozhodnutie vyšetrovateľa polície, resp. povereného príslušníka polície vo veci samotnej je preskúmané príslušnou prokuratúrou.   
Odporúčanie sa implementuje

	59. 
Zvýšiť úsilie v boji 
proti rasistickým útokom spáchaných orgánmi činnými 
v trestnom konaní, predovšetkým voči Rómom (Irán) 
	Akceptované

	Viď odpoveď k odporúčaniu č. 58.

Odporúčanie sa implementuje.

	60. 
Uskutočniť všetko nevyhnutné 
na predchádzanie a efektívne 
a dôkladné vyšetrenie všetkých násilných útokov voči Rómom, vrátane tých, ktoré spáchala polícia (Slovinsko) 
	Akceptované

	Viď odpoveď k odporúčaniu č. 58.

Odporúčanie sa implementuje.

	61. 
Zvýšiť úsilie s cieľom obmedziť nenávistné vyjadrovania v médiách a zároveň vyšetriť a náležite postihnúť páchateľov takéhoto nenávistného vyjadrovania (Bangladéš) 
	Akceptované

	Viď odpoveď k odporúčaniu č. 44.

Odporúčanie bolo implementované.

	62. 
Zmeniť trestné zákony, aby jasne upravovali nenávistné vyjadrovanie, rasovú a náboženskú neznášanlivosť v kontexte volebných kampaní (Egypt) 
	Akceptované

	Medzi skutkové podstaty Trestného zákona, ktoré sú zamerané proti prejavom rasizmu 
a rasovej neznášanlivosti patria genocídium, podpora a propagácia skupín smerujúcich 
k potlačeniu základných práv a slobôd, výroba extrémistických materiálov, rozširovanie extrémistických materiálov, prechovávanie extrémistických materiálov, popieranie 
a schvaľovanie holokaustu a zločinov politických režimov, hanobenie národa, rasy 
a presvedčenia, podnecovanie k národnostnej, rasovej a etnickej nenávisti, podnecovanie, hanobenie a vyhrážanie sa osobám pre ich príslušnosť k niektorej rase, národu, národnosti, farbe pleti, etnickej skupine alebo pôvodu rodu a neľudskosť.  Trestný zákon upravuje aj tzv. osobitný motív. Pod osobitným motívom sa rozumie spáchanie trestného činu, okrem iného, v úmysle verejne podnecovať k násiliu alebo nenávisti voči skupine osôb alebo jednotlivcovi pre ich príslušnosť k rase, národu, národnosti, farbe pleti, etnickej skupine, pôvodu rodu alebo pre ich náboženské vyznanie, alebo z národnostnej, etnickej alebo rasovej nenávisti, nenávisti z dôvodu farby pleti alebo z nenávisti pre sexuálnu orientáciu. Osobitný motív je identifikovaný pri jednotlivých trestných činoch ako základ pre uloženie vyššej trestnej sadzby. Trestné činy extrémizmu boli zakotvené v zákone transpozíciou Rámcového rozhodnutia 
Rady EÚ 2008/913/SVV o boji proti niektorým formám a prejavom rasizmu a xenofóbie prostredníctvom trestného práva v roku 2009. Trestné sadzby v tejto oblasti okrem toho reflektujú najmä Dohovor o ochrane ľudských práv a základných slobôd a Európsky dohovor na zabránenie mučenia a neľudského či ponižujúceho zaobchádzania alebo trestania. 
Odporúčanie bolo implementované. 

	63. 
Vyšetriť a stíhať obvinenia 
z každého nenávistného vyjadrovania a politického prejavu proti menšinám (Malajzia) 
	Akceptované

	Viď odpoveď k odporúčaniu č. 62.

Odporúčanie bolo implementované.

	64. 
Vyšetriť a potrestať všetky prípady rasistických vyhlásení alebo intolerancie voči etnickým menšinám v prejavoch politikov 
a verejných činiteľov (Mexiko) 
	Akceptované

	Viď odpoveď k odporúčaniu č. 62.

Odporúčanie bolo implementované.

	65. 
Zintenzívniť úsilie smerom 
k zlepšeniu konkrétnych opatrení prijímaných v boji 
proti diskriminácií ako sú programy na boj proti chudobe 
a sociálnemu vylúčeniu, Stratégia pre integráciu Rómov do roku 2020 a vytvorenie Výboru pre práva lesbických, gay, bisexuálnych 
a transrodových osôb (LGBTI), 
a začať kampane zamerané 
na všetky segmenty spoločnosti 
na podporu tolerancie a rešpektu 
k rozmanitosti (Brazília) 
	Akceptované
 
	Ministerstvo spravodlivosti SR, ktoré je sídlom Výboru pre práva LGBTI osôb, začalo proces prípravy Akčného plánu pre LGBTI osoby. Cieľom tohto plánu je zamerať 
sa na zvyšovanie povedomia, vzdelávanie a odbornú prípravu ako kľúčové faktory umožňujúce ďalší pokrok v ochrane ľudských práv LGBTI osôb. Plán sa taktiež zameriava na konkrétne úlohy v jednotlivých oblastiach ako je zdravotníctvo, súkromný a rodinný život a ochrana pred trestnými činmi z nenávisti.
V súlade so schválenou „Stratégiou pre integráciu Rómov do roku 2020“ boli realizované opatrenia a aktivity pre zlepšenie situácie Rómov v oblasti vzdelávania, zamestnanosti, zdravia a bývania. Uskutočnil sa proces prípravy nových akčných plánov pre oblasti finančnej inklúzie, nediskriminácie a prístupov k väčšinovej spoločnosti.  Nový akčný plán v oblasti nediskriminácie má za cieľ  zvýšiť účinnosť ochrany Rómov pred diskrimináciou efektívnejším využívaním antidiskriminačnej legislatívy.
V rámci „Celoštátnej stratégie ochrany a podpory ľudských práv v SR“ bol špecificky spracovaný rámec opatrení v oblasti práv osôb žijúcich na hranici chudoby, ktoré popisujú oblasť zlepšenia životných podmienok obyvateľov rómskych komunít.  
Efektívnym opatrením v oblasti sociálnej inklúzie je národný projekt „Zapojenie nezamestnaných do obnovy kultúrneho dedičstva“, ktorý je finncovaný z prostriedkov Európskeho sociálneho fondu a zo štátneho rozpočtu SR. Vytvára pracovné príležitosti pre marginalizované skupiny v oblasti kultúry a podporuje proces sociálnej inklúzie. 
K dlhodobým opatreniam, ktoré smerujú k sprístupňovaniu kultúry znevýhodneným skupinám obyvateľstva, patrí aj dotačný program „Kultúrne poukazy“, ktorý sprístupňuje kultúru a kultúrne inštitúcie aj deťom zo základných a stredných škôl 
v marginalizovaných regiónoch Slovenska.
Odporúčanie bolo implementované.

	66. 
Prijať účinné opatrenia na boj proti extrémizmu a predchádzaniu všetkých foriem diskriminácie, rasizmu, xenofóbie a iných foriem intolerancie, vrátane novelizácie legislatívy s cieľom zakázať všetky extrémistické organizácie 
a predchádzať ich aktivitám (Bielorusko) 
	Akceptované

	Vláda SR dňa 18. februára 2015 prijala uznesením č. 71 „Celoštátnu stratégiu ochrany 
a podpory ľudských práv v SR“, v ktorej v rámci priority č. VI deklarovala svoj záväzok prijímať systematické a komplexné opatrenia zamerané na prevenciu a elimináciu všetkých foriem intolerancie. Z dôvodu potreby realizácie konkrétnych opatrení napĺňajúcich priority Stratégie, sa vláda SR zaviazala prijať viacero akčných plánov 
v jej jednotlivých tematických oblastiach. V oblasti rasizmu, xenofóbie a obdobných prejavov intolerancie ide o „Akčný plán predchádzania a eliminácie rasizmu, xenofóbie, antisemitizmu a ostatných foriem intolerancie“, ktorý bol schválený vládou SR 
v decembri 2015. 
Právny poriadok SR neumožňuje, aby akákoľvek organizácia vykonávala svoju činnosť, ak sa verejne a vedome hlási k myšlienkam extrémizmu. V prípade preukázania, že činnosť takejto organizácie, ktorá je oficiálne zaregistrovaná ako politická strana 
alebo občianske združenie, je navonok pre spoločnosť nebezpečná, je možné ju súdnym rozhodnutím zrušiť a zakázať. Ministerstvo vnútra SR od roku 2014 realizuje projekt „EMICVEC -Effective Monitoring, Investigation and Countering of Violent Extremism in Cyberspace“ zameraný na zefektívnenie monitorovania, odhaľovania a vyšetrovania extrémizmu v prostredí internetu. V rámci projektu vznikne špecializovaný IT nástroj určený pre príslušníkov polície špecializovaných na problematiku extrémizmu, 
ako aj samostatný vzdelávací kurz zameraný na zvýšenie schopností v oblasti boja 
proti extrémizmu na internete.  
Odporúčanie bolo implementované.

	67. 
Zintenzívniť monitorovanie extrémistických organizácií, ktoré sa správajú diskriminačným spôsobom, prijať voči nim účinné opatrenia, kriminalizovať a stíhať financovanie a účasť v takýchto organizáciách (Španielsko)
	Akceptované

	Viď odpoveď k odporúčaniu č. 66.


Odporúčanie bolo implementované.

	68. 
Zákonom zakázať a zabrániť 
v činnosti extrémistickým organizáciám (Uzbekistan) 
	Slovenská republika odporúčanie čiastočne akceptuje. Otázka „zakázaných združení“ je upravená priamo 
vo vnútroštátnej legislatíve, ktorá okrem iného obsahuje úpravu týkajúcu sa rozpustenia združenia. V prípade ak sa preukáže, že činnosť extrémistickej organizácie, ktorá je v Slovenskej republike aktívna, a ktorá je oficiálne zaregistrovaná ako politiká strana alebo občianske združenie a jej aktivity sú nebezpečné pre spoločnosť, je možné súdnym rozhodnutím takúto organizáciu zrušiť a zakázať. 
	Viď odpoveď k odporúčaniu č. 66.
Odporúčanie bolo implementované.

	69. 
Zintenzívniť úsilie obmedziť rasizmus a prejavy extrémizmu 
v súlade s Koncepciou boja proti extrémizmu na roky 2011 - 2014 (Čína) 
	Akceptované

	Viď odpoveď k odporúčaniu č. 40.

Odporúčanie bolo implementované.

	70. 
Prostredníctvom rámca na ochranu ľudských práv pokračovať 
v podpore práv komunity lesbických, gay, bisexuálnych 
a transrodových osôb (LGBTI) (Austrália)  
	Akceptované

	Viď odpoveď k odporúčaniu č. 29.

Odporúčanie bolo implementované.


	71. 
Zvážiť prijatie opatrení 
na predchádzanie rodovo podmieneného násilia, vrátane zmeny legislatívy tak, aby takýto skutok upravovala (Thajsko) 
	Akceptované

	Viď odpoveď k odporúčaniu č. 35.

Odporúčanie bolo implementované.

	72. 
Uskutočniť kroky smerom 
k úplnému zákazu telesných trestov, vrátane pri výkone rodičovských práv (Estónsko) 
	Akceptované
 
	Výslovný zákaz fyzických trestov bol zavedený v podmienkach sociálnoprávnej ochrany detí a sociálnej kurately novelou zákona o sociálnoprávnej ochrane detí a o sociálnej kuratele od 1. januára 2009. V zákone je taxatívne upravená tzv. nulová tolerancia 
k telesným trestom a iným hrubým alebo ponižujúcim formám zaobchádzania s deťmi. 
Dieťa má právo požiadať o pomoc pri ochrane svojich práv orgán sociálnoprávnej ochrany detí a sociálnej kurately alebo iný štátny orgán, ktorý je príslušný chrániť práva a právom chránené záujmy dieťaťa, zariadenie, obec, vyšší územný celok, akreditovaný subjekt, školu, školské zariadenia, poskytovateľa zdravotníckej starostlivosti, pričom všetky tieto subjekty sú povinné poskytnúť dieťaťu okamžitú pomoc pri ochrane jeho života a zdravia, vykonať opatrenia na zabezpečenie jeho práv a právom chránených záujmov a to i sprostredkovaním takejto pomoci. To platí aj vtedy, ak dieťa nemôže vzhľadom na vek a rozumovú vyspelosť požiadať o pomoc samo, ale prostredníctvom tretej osoby. 
Ustanovenie § 30 ods. 3 zákona o rodine upravuje, že rodičia majú právo použiť 
pri výchove dieťaťa primerané výchovné prostriedky tak, aby nebolo ohrozené zdravie, dôstojnosť, duševný, telesný a citový vývoj dieťaťa. Vzhľadom na skutočnosť, že fyzické tresty v ich bežnom ponímaní sú spôsobilé vyvolať práve ohrozenie zdravia, dôstojnosti, duševného, telesného a citového vývoja dieťaťa,  platná právna úprava ich už teraz netoleruje. Z uvedeného vyplýva, že rodičovské práva a povinnosti pri výchove dieťaťa sú v zákone o rodine upravené tak, aby bola zabezpečená ochrana 
pred ohrozením zdravia, dôstojnosti, duševného, telesného a citového vývoja dieťaťa, a zároveň aby bolo vo výchove možné prostredníctvom primeraných výchovných prostriedkov zohľadniť osobitosti a potreby  jednotlivých rodín. Zákon o rodine v predmetnom ustanovení neupravuje konkrétne výchovné prostriedky, ale ponecháva ich na voľbu rodičov tak, aby si dieťa osvojilo základné morálne povedomie a morálne hodnoty. Voľba primeraných výchovných prostriedkov aplikovaných rodičmi však v zmysle zákona o rodine nesmie byť bezbrehá. Zákonné obmedzenie spočíva v miere primeranosti týchto výchovných prostriedkov. V prípade prekročenia takejto miery nastupujú sankcie v rovine uloženia výchovných opatrení upravených v zákone o rodine. Aktuálna novela zákona č. 372/1990 Zb. o priestupkoch v znení neskorších predpisov definuje osobitne priestupky týkajúce sa zásahov do integrity blízkej osoby (vrátane dieťaťa) a osoby, ktorá bola páchateľovi zverená do starostlivosti alebo výchovy (§49, ods.1 písm. e)). Medzi sankcionovateľné konania v tejto súvislosti patrí aj vyhrážanie 
sa ujmou na zdraví, drobné ublíženie na zdraví, schválnosti a iné hrubé správanie. Opakované spáchanie takéhoto priestupku v priebehu 12 mesiacov je v zmysle novely zákona č. 300/2005 Z. z. Trestný zákon v znení neskorších predpisov kvalifikované 
ako trestný čin týrania blízkej a zverenej osoby (§ 208 ods. 2). Úpravou základnej skutkovej podstaty trestného činu („Kto blízkej osobe alebo osobe, ktorá je v jeho starostlivosti alebo výchove, spôsobí fyzické utrpenie alebo psychické utrpenie“) boli zároveň odstránené dôvody interpretačných nezrovnalostí, ktoré sa v praxi vyskytovali. Jedným z dôvodov novelizácie uvedených ustanovení bol zámer zabezpečiť adekvátne nástroje na postihovanie použitia neprimeraných výchovných prostriedkov ohrozujúcich zdravie, dôstojnosť, duševný, telesný a citový vývoja dieťaťa. Systém ochrany práv detí treba vnímať komplexne z hľadiska všetkých odvetví práva (civilné, administratívne 
aj trestné). Vzhľadom k tomu, že zásahy do integrity (psychickej aj fyzickej) detí v prípadoch použitia neprimeraných výchovných prostriedkov sú v zmysle priestupkového (resp. trestného) zákona nielen neprípustné, ale aj sankcionovateľné, máme za to, že novelizovaná právna úprava v oblasti administratívneho a trestného práva v nadväznosti na aktuálnu právnu úpravu zákona o rodine vytvára dostatočnú právnu garanciu práv detí v tejto oblasti.
Ďalšou významnou zmenou zavedenou novelou zákona č.36/2005 Z. z. o rodine, ktorú schválil parlament v r. 2015, je, že sa navrhuje nový integrovaný procesný mechanizmus výkonu oprávnenia vo veci starostlivosti o deti. Súčasťou je návrh jasných pravidiel 
pre efektívny mechanizmus ochrany práv dieťaťa v prípadoch, keď nie je možné overiť úroveň ochrany života, zdravia dieťaťa a vystavenie dieťaťa neľudskému alebo zlému zaobchádzaniu súčasnými inštitútmi práva. Súd môže povoliť orgánu sociálnoprávnej ochrany detí a sociálnej kurately preverenie informácie o ohrození života, zdravia dieťaťa a vystavení dieťaťa neľudskému alebo zlému zaobchádzaniu priamo v obydlí dieťaťa. 
Odporúčanie bolo implementované.

	73. 
Aby bola prijatá legislatíva 
o zákaze telesných trestov 
pri výkone rodičovských práv (Portugalsko) 
	Akceptované

	Viď odpoveď k odporúčaniu č. 72.
Odporúčanie bolo implementované.

	74. 
Posilniť preventívne opatrenia 
na boj proti obchodovaniu 
so ženami a dievčatami napríklad pre účely sexuálneho vykorisťovania (Srí Lanka) 
	Akceptované

	Informačné centrum na boj proti obchodovaniu s ľuďmi a prevenciu kriminality Ministerstva vnútra SR realizuje školenia v rámci projektu „Posilnenie spoločných opatrení v prevencii nútenej práce príslušníkov rómskych komunít a rozvoj referenčného mechanizmu“. Hlavným zámerom školení bolo prehĺbiť poznatky v rámci problematiky obchodovania s ľuďmi a rozvíjať referenčný mechanizmus tak, aby sa obetiam obchodovania s ľuďmi poskytla adekvátna pomoc a uľahčilo sa odhaľovanie trestného činu obchodovania s ľuďmi. Počas roka 2014 bolo vyškolených celkovo 286 osôb, primárne zo subjektov pracujúcich s rómskymi komunitami. V spolupráci 
s Ministerstvom obrany SR bola problematika obchodovania s ľuďmi zaradená 
do pravidelného cyklu prípravy príslušníkov ozbrojených síl vysielaných na misie 
do zahraničia. Rovnako bola problematika obchodovania s ľuďmi zaradená do programu školenia pre vybraných zamestnancov Ministerstva zahraničných vecí a európskych záležitostí SR v súvislosti s ich pôsobením na konzulárnych úsekoch zastupiteľských úradov v zahraničí. Informačné centrum spolupracuje v oblasti prevencie 
aj s mimovládnymi a medzinárodnými organizáciami. V spolupráci so Slovenskou katolíckou charitou a s organizáciami STOP THE TRAFFIK a UN.GIFT. bola realizovaná kampaň s názvom „Ľudia nie sú na predaj – GIFT box Slovakia“.
IOM s podporou Medzinárodného vyšehradského fondu a v spolupráci s organizáciami La Strada v Českej Republike a v Poľsku realizovala kampaň „Nestaň sa otrokom“, ktorej cieľom bolo zviditeľnenie telefónnych liniek na prevenciu a pomoc obetiam obchodovania s ľuďmi v týchto krajinách. Informácie o pomoci boli lokalizované 
na miestach, ktoré ľudia najčastejšie využívajú pri ceste do zahraničia. V SR sa kampaň zameriavala na mestá v košickom kraji.
Ministerstvo vnútra SR v spolupráci s Justičnou akadémiou zorganizovalo pilotný seminár k problematike obchodovania s ľuďmi. 
SR sa zapojila do medzinárodného projektu „HESTIA – Prevencia obchodovania 
s ľuďmi a nútených sobášov – multidisciplinárne riešenie“, financovaného 
z prostriedkov EÚ. SR bude v rámci tohto projektu realizovať výskum v oblasti obchodovania s ľuďmi zameraný špeciálne na problematiku nútených sobášov. SR 
sa zapojila aj do projektu „TACT - Transanational Action – Bezpečný a udržateľný návrat a reintegrácia obetí obchodovania s ľuďmi“. Hlavným cieľom projektu je prispieť 
k zlepšeniu bezpečných návratov a reintegračných podmienok obetí obchodovania 
s ľuďmi, ktoré sa vracajú z Francúzska, Grécka, Talianska, Poľska a Španielska 
do Albánska, Maroka a na Ukrajinu.
SR sa tiež zapojila do projektu „TeamWork!“ Posilnenie multidisciplinárnej spolupráce v boji proti obchodovaniu s ľuďmi za účelom nútenej práce, ktorého cieľom je podporiť spoločnú snahu v boji proti obchodovaniu s ľuďmi za účelom nútenej práce. 
Odporúčanie bolo implementované.

	75. 
Efektívne implementovať Národný akčný plán na boj 
proti obchodovaniu s ľuďmi (Turkménsko) 
	Akceptované

	Vláda SR dňa 4. februára 2015 schválila „Národný program boja proti obchodovaniu 
s ľuďmi na roky 2015 - 2018“, ktorého cieľom je zabezpečiť komplexný a účinný boj proti obchodovaniu s ľuďmi. Na implementáciu uvedeného programu sa predpokladá vyčlenenie 1 236 100 €. Zameriava sa na potláčanie boja proti obchodovaniu s ľuďmi, teda na zníženie rizika u potenciálnych obetí obchodovania s ľuďmi, 
ako aj na zabezpečenie poskytovania priamej pomoci obetiam v súlade 
s medzinárodnými a európskymi štandardmi a záväzkami SR v tejto oblasti. Súčasťou programu je aj „Národný akčný plán boja proti obchodovaniu s ľuďmi na obdobie rokov 2015 až 2018“. Jeho ciele a aktivity sa v súlade s európskymi štandardami sústreďujú 
na štyri základné oblasti v boji proti obchodovaniu s ľuďmi, a to na partnerstvo, prevenciu, ochranu obetí a trestné stíhanie.
Odporúčanie bolo implementované.

	76. 
Poskytnúť primerané zdroje 
na úplnú implementáciu Národného programu boja 
proti obchodovaniu s ľuďmi 
a venovať osobitnú pozornosť boju proti obchodovaniu s deťmi (Filipíny) 
	Akceptované

	Viď odpoveď k odporúčaniu č. 75.


Odporúčanie bolo implementované.

	77. 
Zintenzívniť úsilie v boji 
proti obchodovaniu s ľuďmi, vrátane opatrení na ochranu, reintegráciu a rehabilitáciu obetí obchodovania s ľuďmi (Bielorusko) 

	Akceptované

	Pomoc a podpora obetiam obchodovania s ľuďmi je zabezpečená prostredníctvom „Programu podpory a ochrany obetí obchodovania s ľuďmi“. Starostlivosť, rehabilitáciu a reintegráciu za účelom uľahčenia zaradenia obete do spoločnosti prostredníctvom tohto programu poskytujú zazmluvnení partneri z mimovládneho sektora. Každej obeti 
je zostavený individuálny plán pomoci na základe jej situácie a potrieb. Starostlivosť 
sa môže obeti poskytnúť v rozsahu nevyhnutnej krízovej starostlivosti, krízovej starostlivosti, reintegrácie alebo integrácie a asistovaného dobrovoľného návratu.
Integrácia cudzincov, vrátane obetí obchodovania s ľuďmi, je zabezpečená ustanoveniami zákona o službách zamestnanosti, podľa ktorých zamestnávateľ môže zamestnať štátneho príslušníka tretej krajiny, ktorému bol predĺžený tolerovaný pobyt 
z dôvodu, že je obeťou obchodovania s ľuďmi. U tohto štátneho príslušníka tretej krajiny sa nevyžaduje potvrdenie o možnosti obsadenia voľného  pracovného miesta, ktoré zodpovedá vysokokvalifikovanému zamestnaniu, potvrdenie o možnosti obsadenia voľného pracovného miesta a povolenie na zamestnanie.
Odporúčanie bolo implementované.

	78. 
Venovať osobitnú pozornosť prijatiu komplexných opatrení 
na riešenie zhoršujúceho sa problému obchodovania s deťmi. Zvážiť možnosť pozvania osobitného spravodajcu 
pre obchodovanie s ľuďmi, predovšetkým so ženami a deťmi (Bielorusko) 
	Akceptované

	Viď odpoveď k odporúčaniu č. 74.



Odporúčanie bolo implementované.

	79. 
Pokračovať v zintenzívňovaní politiky predchádzania, boja 
a trestania obchodovania s ľuďmi, predovšetkým prostredníctvom poskytovania pomoci obetiam 
bez ohľadu na ich štátnu príslušnosť (Cyprus) 
	Akceptované 

	Viď odpoveď k odporúčaniu č. 74.


Odporúčanie bolo implementované.

	80. 
Prijať opatrenia s cieľom identifikovať základné príčiny vykorisťovania detí, vrátane prostredníctvom prostitúcie 
a pornografie, a zaviesť adekvátne mechanizmy na prevenciu 
a ochranu (Ekvádor) 
	Akceptované

	V roku 2015 SR ratifikovala Dohovor Rady Európy o ochrane detí pred sexuálnym zneužívaním a sexuálnym vykorisťovaním, pričom v rámci prípravy ratifikácie tejto regionálnej medzinárodnej zmluvy náležite posilnilo príslušný legislatívny 
a inštitucionálny rámec ochrany práv dieťaťa, najmä transpozíciou relevantných právnych aktov EÚ do trestného práva SR.
Odporúčanie bolo implementované.

	81. 
Pokračovať v boji 
proti obchodovaniu s ľuďmi 
vo všetkých jeho formách 
a venovať osobitnú pozornosť situácii obetí (Rumunsko) 
	Akceptované 

	Viď odpoveď k odporúčaniu č. 74.

Odporúčanie bolo implementované.

	82. 
Zabezpečiť, aby bola pomoc poskytovaná všetkým obetiam obchodovania s ľuďmi a aby orgány vypracovali konkrétne programy zamerané 
na reintegráciu obetí obchodovania s ľuďmi na trhu práce 
a do vzdelávacieho systému (Irán) 
	Akceptované 

	Viď odpoveď na odporúčanie č. 77. 


Odporúčanie bolo implementované.

	83. 
Zabezpečiť úzku spoluprácu medzi políciou a mimovládnymi organizáciami (NGO), ktoré poskytujú pomoc obetiam obchodovania s ľuďmi (Slovinsko) 
	Akceptované

	Ministerstvo vnútra SR v spolupráci s občianskym združením „Brániť sa oplatí Slovensko“ pripravilo prevenčnoosvetovú kampaň „Každý sa môže stať otrokom... Aj dnes!“, zameranú na boj proti obchodovaniu s ľuďmi. S cieľom pripomenutia si reality moderného otroctva usporiadala Slovenská katolícka charita v spolupráci s Ministerstvom vnútra SR filmový festival „Spolu proti obchodovaniu s ľuďmi“. Zároveň v roku 2015 pokračovali aktivity kampane „GIFT BOX SLOVAKIA – Ľudia nie sú na predaj“, ktorá bola prezentovaná v siedmich mestách Slovenska, ako aj aktivity kampane „DVE MALÉ DIEVČATÁ“. Slovenská katolícka charita usporiadala tiež modlitbové stretnutie za obete obchodovania s ľuďmi spojené s osvetou o tomto fenoméne. Stretnutie bolo súčasťou prvého Medzinárodného dňa modlitby a povedomia o obchodovaní s ľuďmi, ktorý vyhlásil pápež František. Od októbra 2014 do konca januára 2015 IOM realizovala informačnú kampaň „Nestaň sa otrokom!“, ktorá 
sa uskutočnila v mestách košického kraja a zároveň vďaka spolupráci s partnermi 
aj v regiónoch Českej republiky a Poľska, z ktorých pochádza najviac obetí obchodovania s ľuďmi. Kampaň informovala verejnosť o pomoci obetiam obchodovania s ľuďmi, upozorňovala na nútenú prácu a na hrozbu obchodovania s ľuďmi. Na jeseň 2015 začalo „Národné koordinačné stredisko pre riešenie problematiky násilia 
na deťoch“ kampaň s celonárodnou pôsobnosťou zameranú na zvyšovanie informovanosti o problematike násilia páchaného na deťoch. Problematika obchodovania s ľuďmi je úzko prepojená s fyzickým týraním a sexuálnym zneužívaním a z toho dôvodu táto kampaň má obsahové prepojenie aj na problematiku obchodovania s ľuďmi. Cieľom kampane bolo aktivizovať verejnosť pri riešení prípadov násilia 
na deťoch. Kampaň sa konala formou televíznych a rozhlasových spotov, ktoré boli obsahovo zamerané na tri základné formy násilia na deťoch so záverečným odkazom 
na webovú stránku. Spoty boli šírené prostredníctvom kanálov RTVS a vybraných rozhlasových médií (RTVS – Rádio Slovensko, Fun rádio, Rádio Jemné melódie a Rádio Expres). Národné koordinačné stredisko pre riešenie problematiky násilia na deťoch zriadilo internetovú stránku „detstvobeznasilia.gov.sk“, ktorá poskytuje široký okruh kontaktov pomoci v rámci jednotlivých regiónov pozostávajúcich zo štátnych, ako aj neštátnych subjektov. Súčasne obsahuje aj priame odkazy na poradenstvo 
na telefonických linkách pomoci a online poradňu IPčko. Uvedená poradňa zabezpečuje široké poradenstvo deťom a mládeži nachádzajúcich sa v rôznych krízových situáciách. Poradenstvo poskytujú vyškolení dobrovoľníci, ktorí absolvovali vzdelávanie akreditované Ministerstvom školstva, vedy, výskumu a športu SR. Národné koordinačné stredisko pre riešenie problematiky násilia na deťoch vytvorilo súčasne aj vlastný facebookový profil a Youtube konto „Chráňme deti pred násilím“, na ktorom sú zverejnené televízne spoty kampane. Súčasťou kampane boli aj platené online nástroje vo forme Youtube reklamy ako podpora spotov, Google vyhľadávanie s odkazom 
na webovú stránku, Google obsahová sieť a remarketing a Facebook reklama.
Odporúčanie bolo implementované.

	84. 
Zlepšiť identifikáciu obetí obchodovania s ľuďmi prostredníctvom zavedenia jednotného národného mechanizmu na identifikovanie 
a postúpenie takýchto prípadov príslušným orgánom (Moldavská republika) 
	Akceptované

	Postup pri identifikácii obetí obchodovania s ľuďmi a ich prípadné zaradenie 
do programu ochrany či reintegrácie je upravený v Národnom referenčnom rámci. Tento obsahuje štruktúru spolupracujúcich subjektov, prostredníctvom ktorej štátne orgány napĺňajú svoje záväzky vo vzťahu k ochrane a presadzovaniu ľudských práv obetí obchodovania s ľuďmi. Jeho základným cieľom je zabezpečiť rešpektovanie ľudských práv obetí obchodovania s ľuďmi a poskytovanie účinnej dostupnosti služieb pre ne. Sekundárne môže Národný referenčný mechanizmus napomôcť rozvíjaniu národných politík a procedúr, akými sú napríklad poskytovanie ochrany obetiam obchodovania s ľuďmi, či právna úprava na úseku legalizácie ich pobytu a znovuusadenia sa.
Odporúčanie bolo implementované.

	85. 
Zabezpečiť, aby detským obetiam trestných činov v zmysle Opčného protokolu k Dohovoru o právach dieťaťa o predaji detí, detskej prostitúcii a detskej pornografii (OP-CRC-SC) bola poskytnutá pomoc, vrátane sociálnej reintegrácie a fyzickej 
a psychologickej rekonvalescencie (Moldavská republika) 
	Akceptované

	V oblasti prevencie bola oblasť včasnej identifikácie maloletých obetí trestných činov doplnená do obsahu minimálnych štandardov teoretických vedomostí ďalšieho vzdelávania určených pre zdravotníckych pracovníkov, ktorí prichádzajú pri výkone svojho povolania do kontaktu s deťmi v zdravotníckych zariadeniach.


Odporúčanie bolo implementované.

	86. 
Aby sa vláda Slovenska snažila zvýšiť informovanosť zraniteľných komunít o nebezpečenstve vykorisťovania ľudí a zabezpečila adekvátnu podporu týchto komunít (Spojené kráľovstvo Veľkej Británie a Severného Írska) 
	Akceptované
. 
	Viď odpoveď k odporúčaniu č.74.


Odporúčanie bolo implementované.

	87. 
Zabezpečiť úplnú nezávislosť súdneho systému (Turkménsko) 
	Akceptované

	Vychádzajúc zo znenia čl. 46 Ústavy Slovenskej republiky (ďalej len „ústava“), sa každý môže domáhať zákonom ustanoveným postupom svojho práva na nezávislom 
a nestrannom súde. Súdnictvo je v Slovenskej republike vykonávané v zmysle čl. 141 ústavy nezávislými a nestrannými súdmi. Súdnictvo sa vykonáva na všetkých stupňoch oddelene od iných štátnych orgánov a sudcovia sú pri výkone svojej funkcie nezávislí 
a pri rozhodovaní  viazaní ústavou, ústavnými zákonmi, medzinárodnými zmluvami, ktoré majú v zmysle čl. 7 ods. 5 ústavy prednosť pred zákonom a zákonmi. V zmysle čl. 145a ústavy, ak je vymenovaný sudca členom politickej strany alebo politického hnutia, je povinný vzdať sa členstva v nich ešte pred zložením sľubu. Výkon funkcie sudcu 
je nezlučiteľný s funkciou v inom orgáne verejnej moci, vrátane funkcie predsedu Súdnej rady SR, so štátnozamestnaneckým pomerom, s pracovným pomerom, 
s obdobným pracovným vzťahom, s podnikateľskou činnosťou, s členstvom v riadiacom alebo kontrolnom orgáne právnickej osoby, ktorá vykonáva podnikateľskú činnosť, ani 
s inou hospodárskou alebo zárobkovou činnosťou, okrem správy vlastného majetku, vedeckej, pedagogickej, literárnej alebo umeleckej činnosti a členstva v Súdnej rade SR. 
Odporúčanie bolo implementované.

	88. 
Uskutočniť nevyhnutné reformy 
na zabezpečenie riadneho fungovania a zákonnosti súdnictva, a to prostredníctvom transparentného a inkluzívneho procesu so všetkými zainteresovanými stranami, vrátane občianskej spoločnosti (Nórsko) 
	Akceptované

	V priebehu rokov 2014 – 2015 boli vytvorené legislatívne a iné  podmienky na rýchlu 
a efektívnu realizáciu projektov elektronizácie justície (projekty eJustice), ktoré majú, okrem iného, za cieľ posilniť jej nezávislosť a transparentnosť a taktiež zefektívniť súdne konania, aby sa zabránilo ich prieťahom a zlepšila vymožiteľnosť práva. 
Jedným z prvých realizovaných významných projektov elektronizácie, resp. informatizácie justície je „Rozvoj a technologická inovácia súdno-trestnej 
a súdno-civilnej agendy Ministerstva spravodlivosti SR“, ktorej podstatná časť 
je zameraná na vytvorenie systému elektronického súdneho spisu. Základným cieľom 
a prínosom projektu je zefektívnenie práce so súdnymi spismi a vytvorenie účinného prostriedku na elimináciu rizika nezákonnej manipulácie s nimi. Projekt ďalej zahŕňa rozsiahly komplex prepojených služieb. Ide napr. o dobudovanie služieb portálu „eŽaloby“, vybudovanie služieb „InfoSúd“ (informovanie účastníka o stave konania, informovanie o pojednávaniach a informácie o súdnom konaní v rôznych súdnych agendách, informácie úradnej tabule), rozvoj „Elektronického denníka znalca“, vybudovania modulu „Centrálnej evidencie exekúcií (CEEx)“, vybudovanie modulu elektronizovanej justičnej štatistiky a rezortného výkazníctva, vybudovanie „Univerzálneho bezpečného úložiska súdnictva“ (archív) a samozrejme zmieňované služby v oblasti videokonferencií. Ďalším projektom je projekt „SLOV-LEX“. Jeho cieľom je v prvom rade vytvorenie tzv. „elektronickej Zbierky zákonov Slovenskej republiky“, ktorá bude obsahovať elektronické konsolidované znenia všetkých právnych predpisov právneho poriadku SR. Druhou časťou projektu je vytvorenie nového systému legislatívneho procesu, keď bude celé štádium prípravy zákonov od zámeru až 
po vyhlásenie prehľadne sledovateľné na modernom portáli. Súčasťou projektu je aj komplexná modernizácia legislatívnych pravidiel, v rámci ktorej dôležitou časťou je zlepšenie podmienok na sledovanie a pripomienkovanie procesu tvorby zákonov 
a podzákonných predpisov zo strany verejnosti. Ďalším významným projektom je „Rozvoj elektronických služieb súdnictva (RESS)“. Tento projekt nadviazal  na projekt Rozvoj a technologická inovácia súdno-trestnej a súdno-civilnej agendy Ministerstva spravodlivosti SR. Zaviedol predovšetkým rozšírenie elektronickej komunikácie 
s účastníkmi konania a elektronického doručovania, možnosť vzdialeného nahliadania účastníkov konania do súdneho spisu a využitie videokonferenčnej technológie v rámci súdnych konaní.
S účinnosťou od 1. januára 2015 sa v súlade s novelou Občianskeho súdneho poriadku všetky súdne pojednávania povinne nahrávajú a nahrávky zo súdnych pojednávaní tvoria súčasť súdneho spisu. 
Odporúčanie bolo implementované.

	89. 
Prijať efektívne opatrenia 
na zabezpečenie úplnej nezávislosti Súdnej rady a nezávislosti súdnictva (Venezuela) 
	Akceptované

	SR prijíma opatrenia na zefektívnenie súdnych konaní. Bol zavedený systém sledovania rozhodnutí ústavného súdu, v ktorých skonštatoval neprimeranú dĺžku konania a prikázal ďalej konať bez prieťahov. V rámci tohto projektu sa ústavný súd a niekoľko ďalších orgánov (Ministerstvo spravodlivosti SR a Ministerstvo vnútra SR, Najvyšší súd SR, Generálna prokuratúra SR, Slovenská advokátska komora a Slovenská komora mediátorov) zaviazali na spoločný postup zameraný na elimináciu prieťahov. Ústavný súd vedie register vecí, v ktorých sú konania neprimerane dlhé a stále prebiehajú pred všeobecnými súdmi. Tieto prípady sú potom sledované Ministerstvom spravodlivosti SR a predsedami súdov. Môžu byť iniciované disciplinárne konania. Ústavný súd je 
v pravidelných intervaloch informovaný o stave dotknutých konaní.
Najdôležitejším legislatívnym projektom Ministerstva spravodlivosti SR bola rekodifikácia civilného procesného práva, ktorú parlament schválil dňa 21. mája 2015. Ide o najzásadnejšiu reformu civilného procesu od vzniku samostatnej SR. Štrukturálna zmena spočíva v oddelení troch druhov konaní, sporového, mimosporového a správneho a vypracovaní samostatných kódexov. Cieľom rekodifikácie bolo vytvoriť lepšie možnosti pre efektívne súdnictvo, zvýšiť vymožiteľnosť práva, eliminovať súdne prieťahy a vytvoriť priestor pre kvalitnejšie súdne rozhodnutia, čím  sa mal vytvoriť predpoklad pre zvýšenie dôvery verejnosti v justičný systém a tým aj zlepšenie ekonomického prostredia na Slovensku. Medzi hlavné zmeny, ktoré rekodifikácia priniesla, patrí dôsledná koncentrácia súdneho konania a s tým spojená aj vyššia procesná aktivita strán v konaní. Reforma zaviedla aj povinné právne zastúpenie 
v konaniach na druhom stupni a v niektorých prípadoch v konaniach na prvom stupni.
Elektronizácia a informatizácia súdnictva je dôležitým podporným nástrojom, ktorý 
v synergii s vyššie uvedenými opatreniami má veľký potenciál pri riešení kľúčových problémov súdnictva. Pokiaľ ide o technické opatrenia, ktorých účelom je zefektívniť justíciu v podmienkach SR, pracuje sa na projektoch „Elektronický súdny spis“, „Register úpadcov“, „Register diskvalifikovaných osôb (napr. pri zákaze činnosti)“, „Elektronická zbierka zákonov“, „e-Learning pre súdy“, „Ekonomický informačný systém“. V rámci Porovnávacieho prehľadu patrí SR medzi krajiny s najlepším online prístupom k súdnym rozhodnutiam. Rovnako dobre sa SR umiestnila vo vzťahu 
k monitorovaniu súdov a dostupnosti hodnotenia súdov.
Odporúčanie bolo implementované.

	90. 
Uskutočniť opatrenia na posilnenie úplnej nezávislosti právneho systému a skrátenie času potrebného na vybavenie jednotlivých prípadov na súdoch, aby sa zvýšila dôvera obyvateľstva v právny systém (Francúzsko) 
	Akceptované
 
	Viď odpoveď na odporúčanie č. 89.


Odporúčanie bolo implementované.

	91. 
V plnom rozsahu implementovať odporúčania Európskej komisie pre rok 2013 týkajúce sa reformy verejnej správy a efektivity súdneho systému (Spojené štáty americké)
	Akceptované

	Viď odpoveď na odporúčanie č. 89.


Odporúčanie bolo implementované.

	92. 
Vyšetriť a stíhať všetkých páchateľov násilia a trestných činov z nenávisti voči Rómom (Azerbajdžan) 
	Akceptované

	Trestné činy extrémizmu boli zakotvené v Trestnom zákone transpozíciou Rámcového rozhodnutia Rady EÚ 2008/913/SVV o boji proti niektorým formám a prejavom rasizmu a xenofóbie. Trestné sadzby v tejto oblasti okrem toho reflektujú najmä Dohovor 
o ochrane ľudských práv a základných slobôd a Európsky dohovor na zabránenie mučenia a neľudského či ponižujúceho zaobchádzania alebo trestania. Trestný zákon tiež upravuje tzv. osobitný motív, pod ktorým sa rozumie spáchanie trestného činu, okrem iného, v úmysle verejne podnecovať k násiliu alebo nenávisti voči skupine osôb alebo jednotlivcovi pre ich príslušnosť k niektorej rase, národu, národnosti, farbe pleti, etnickej skupine, pôvodu rodu alebo pre ich náboženské vyznanie, alebo z národnostnej, etnickej alebo rasovej nenávisti, nenávisti z dôvodu farby pleti, alebo pre sexuálnu orientáciu. Osobitný motív je potom identifikovaný pri jednotlivých trestných činoch ako základ 
pre uloženie vyššej trestnej sadzby.
Policajný zbor zintenzívnil svoju činnosť pri predchádzaní násilia voči Rómom, Židom 
a migrantom pochádzajúcich z krajín mimo EÚ, čo sa prejavilo aj v dôslednom monitorovaní verejných zhromaždení, ktoré boli zvolávané osobami z prostredia nacionalistov. Pri každom verejnom zhromaždení bol zvolaný policajný koordinačný orgán, na ktorom sa zúčastňovali aj zástupcovia mesta, ktorí boli poučení kedy 
a za akých zákonných podmienok sa verejné zhromaždenie ukončí. Na elimináciu trestných činov extrémizmu bola vypracovaná „Koncepcia boja proti extrémizmu“, ktorá účinnejšie koordinovala tok informácií z jednotlivých zainteresovaných rezortov smerom k polícii a vytvárala podmienky na informovanie štátnych zamestnancov ako aj širokej verejnosti o problematike nebezpečného vplyvu extrémizmu na spoločnosť. Za účelom zefektívnenia identifikácie jednotlivcov alebo skupín podnecujúcich rasovú nenávisť proti menšinám a cudzincom boli podporené viaceré kampane a projekty, v rámci ktorých boli presne špecifikované formy a podoby nenávistných prejavov. Príkladom 
je napr. projekt „nehejtuj.sk“, do ktorého sa zapojilo aj Ministerstvo vnútra SR. Prínosom projektu je jeho aktívna implementácia nielen štátnymi a neštátnymi subjektmi, ale aj mediálne známymi osobnosťami, ktorí sa stali objektom nenávistných prejavov.
Odporúčanie bolo implementované.

	93. 
Zabezpečiť riadne vyšetrenie všetkých násilných činov spáchaných z rasových dôvodov 
a potrestať osoby zodpovedné za ne (Uzbekistan) 
	Akceptované

	Viď odpoveď k odporúčaniu č. 92.

Odporúčanie bolo implementované.

	94. 
Prijať všetky nevyhnutné opatrenia na zabránenie nezákonného zaobchádzania 
zo strany orgánov činných 
v trestnom konaní a zabezpečiť nestranné vyšetrenie všetkých nahlásených prípadov mučenia 
a zlého zaobchádzania s cieľom predviesť páchateľov pred súd (Uzbekistan) 
	Akceptované

	Viď odpoveď k odporúčaniu č. 58.




Odporúčanie bolo implementované.

	95. 
Vyšetriť a stíhať všetkých páchateľov násilia a trestných činov z nenávisti voči Rómom 
a zmeniť Trestný zákon tak, aby zaviedol a prijal prísnejšie tresty pre rasovo motivované trestné činy spáchané príslušníkmi polície (Irán) 
	Akceptované

	Viď odpoveď k odporúčaniu č. 58.


Odporúčanie bolo implementované.

	96. 
Okamžite a nestranne vyšetriť všetky nahlásené prípady mučenia a krutého, neľudského alebo ponižujúceho zaobchádzania, priviesť osoby, ktoré boli uznané vinnými, pred súd a poskytnúť odškodnenie obetiam (Bielorusko) 
	Akceptované

	Jedným z opatrení, ktoré bolo prijaté v rámci Policajného zboru v súvislosti 
s predchádzaním mučenia a zlého zaobchádzania s osobami obmedzenými na osobnej slobode bolo vydanie rozkazu prezidenta Policajného zboru č. 4/2015 zo dňa 26. januára 2015. Uvedeným rozkazom bolo, okrem iného, uložené nadriadeným príslušníkom Policajného zboru, aby sa počas kontrolnej činnosti dôsledne zamerali na postup príslušníkov Policajného zboru pri vykonávaní služobných zákrokov voči osobám, ďalej aby bolo po individuálnom posúdení každého prípadu zabezpečené vykonávanie umiestňovania osôb obmedzených na osobnej slobode do tzv. „určených priestorov útvaru Policajného zboru pre dočasné umiestnenie osôb obmedzených na osobnej slobode“, ako aj pripútavanie osôb k vhodným predmetom, len na nevyhnutne potrebný čas. Každé uvedené umiestnenie a pripútanie spolu s časovým rozpätím musí byť zaznamenané v príslušnej administratívnej pomôcke a tlačive. 
V prípade pojednávania na Okresnom súde Košice II, v ktorom bolo desať príslušníkov polície obžalovaných zo zneužitia právomoci verejného činiteľa, bol dňa 27. februára 2015 uvedeným súdom vynesený oslobodzujúci rozsudok  a to z dôvodu neprípustnosti videozáznamu z inkriminovaného skutku ako dôkazu zaopatreného zákonným spôsobom. Proti prvostupňovému rozsudku podal prokurátor odvolanie a z uvedeného dôvodu rozsudok nenadobudol právoplatnosť. 
Policajný zásah dňa 19. júna 2013 v dvoch rómskych osadách v Moldave nad Bodvou (Budulov a Drienovec) vzbudil záujem predstaviteľov viacerých medzinárodných organizácií. Slovensko poskytlo v tejto veci potrebné vysvetlenia a informácie 
o okolnostiach policajného postupu pri spomínanom zásahu. V januári 2014 bolo začaté trestné stíhanie vo veci podozrenia zo spáchania viacerých trestných činov v súvislosti s uvedeným policajným zásahom. Trestné stíhanie vedené pre šesť skutkov vo veci podozrenia zo spáchania trestných činov zneužívania právomoci verejného činiteľa, ublíženia na zdraví a porušovania domovej slobody bolo vo všetkých prípadoch zastavené buď z dôvodu, že skutky nie sú trestným činom alebo z dôvodu, že sa skutky nestali.  
V tejto súvislosti však Ministerstvo vnútra SR v spolupráci so splnomocnencom vlády SR pre rómske komunity vydalo v januári 2014 vnútorný predpis, na základe ktorého veliteľ zasahujúcej jednotky Policajného zboru zabezpečí pri zásahu, v ktorom 
je nasadený väčší počet síl a prostriedkov Policajného zboru, vyhotovenie obrazových, zvukových alebo iných záznamov. 
Odporúčanie bolo implementované.

	97. 
Dohliadať na to, aby všetky obete diskriminácie mali prístup 
k účinným opravným prostriedkom a prostriedkom na ich získanie (Belgicko) 
	Akceptované

	Ministerstvo práce, sociálnych vecí a rodiny SR v spolupráci s Ministerstvom spravodlivosti SR vypracovali „Akčný plán na prevenciu a elimináciu všetkých foriem diskriminácie“. Cieľom akčného plánu je zachovanie praxe z predchádzajúceho obdobia so zameraním na zvyšovanie verejného povedomia o nediskriminácií, ako aj  úsilie zlepšiť implementáciu antidiskriminačnej legislatívy v praxi. Okrem toho je jedným 
z jeho cieľov aj zlepšenie inštitucionálneho rámca pre boj proti diskriminácii, 
ako aj zvyšovanie povedomia odborníkov a verejnosti, ale najmä verejnej správy. Akčný plán kladie veľký dôraz na vzdelávanie, s použitím prostriedkov z operačných programov „Ľudské zdroje a účinná verejná správa“.
Odporúčanie bolo implementované.

	98. Zabezpečiť efektívnu právnu ochranu obetiam diskriminácie (Pakistan) 
	Akceptované

	Viď odpoveď k odporúčaniu č. 97.
Odporúčanie bolo implementované.

	99. 
S cieľom včasnej ratifikácie Opčného protokolu k Dohovoru proti mučeniu (OP-CAT) zvážiť zriadenie nezávislého orgánu 
s právom vykonávať neohlásené návštevy vo všetkých zariadeniach, kde sa nachádzajú osoby pozbavené slobody, vrátane policajných staníc a ústavoch 
na výkon väzby (Česká republika) 
	Akceptované
	Otázka ratifikácie OP-CAT zo strany SR ostáva naďalej predmetom posudzovania. 
V súčasnosti sa konajú expertné rokovania a diskusie, pričom na základe ich výsledkov sa bude môcť začať s prípravou ratifikácie. Podľa čl. 149 ústavy prokuratúra chráni práva a zákonom chránené záujmy fyzických a právnických osôb a štátu. Podľa §18 zákona č. 153/2001 Z. z. o prokuratúre, prokurátor dozerá na to, aby v miestach, kde sa vykonáva väzba, trest odňatia slobody, disciplinárne tresty vojakov, ochranné liečenie, ochranná výchova, ústavné liečenie alebo ústavná výchova na základe rozhodnutia súdu, ako aj v celách policajného zaistenia, boli držané osoby len na základe rozhodnutia súdu alebo iného oprávneného štátneho orgánu o pozbavení alebo obmedzení osobnej slobody a aby sa v týchto miestach dodržiavali zákony a všeobecne záväzné právne predpisy. SR považuje túto právnu úpravu za postačujúcu a zriadenie ďalšieho nezávislého orgánu nie je v súčasnosti považované za potrebné. Prokurátor je dostatočne nezávislý orgán s právom vykonania kontroly vo všetkých zariadeniach, kde sa nachádzajú osoby pozbavené slobody, vrátane policajných staníc a ústavov na výkon väzby.
Odporúčanie sa implementuje.

	100. 
Pokračovať v prijímaní všetkých nevyhnutných krokov na boj 
proti korupcii, zabezpečiť nezávislosť súdnictva 
a podporovať spravodlivý 
a transparentný systém 
pre všetkých občanov SR (Austrália) 
	Akceptované

	K problematike nezávislosti súdnictva viď odpoveď k odporúčaniu č. 87 a č. 89.



Odporúčanie bolo implementované.

	101. 
Udržiavať a podporovať rodinu založenú na trvalom vzťahu medzi mužom a ženou ako prirodzenú 
a základnú jednotku spoločnosti (Svätá stolica) 
	Akceptované
	V júni 2014 bol schválený ústavný zákon č. 161/2014 Z. z., ktorým sa mení a dopĺňa Ústava SR. V zmysle uvedenej legislatívnej zmeny je za manželstvo považovaný jedinečný zväzok medzi mužom a ženou. Manželstvo, rodičovstvo a rodina sú 
pod ochranou zákona. Zaručuje sa osobitná ochrana detí a mladistvých. Podrobnosti týkajúce sa ochrany princípov rodiny ako základnej bunky spoločnosti sú chránené najmä platným zákonom o rodine, ktorý upravuje manželstvo a vzťahy medzi manželmi, vzťahy medzi rodičmi a deťmi a ostatnými príbuznými, vrátane rodičovských práv 
a povinností, otázky výživného, ako aj určenie materstva a otcovstva a adopciu (osvojenie), ako aj ďalšími súvisiacimi právnymi predpismi.
Odporúčanie bolo implementované.

	102. 
V zmysle odporúčaní monitorovacích orgánov Medzinárodnej organizácie práce (ILO) pokračovať v posilňovaní úsilia na odstraňovanie diskriminácie v zamestnaní 
a v povolaní, ktorému čelia predovšetkým ženy a Rómovia (Spojené štáty americké) 
	Akceptované

	Odporúčanie je implementované prostredníctvom zákona o službách zamestnanosti 
a zákona o rovnakom zaobchádzaní v niektorých oblastiach a o ochrane 
pred diskrimináciou (antidiskriminačný zákon). Občan má právo na prístup 
k zamestnaniu bez akýchkoľvek obmedzení v súlade so zásadou rovnakého zaobchádzania v pracovnoprávnych vzťahoch a obdobných právnych vzťahoch, ustanovenou  antidiskriminačným zákonom. V súlade so zásadou rovnakého zaobchádzania sa zakazuje diskriminácia aj z dôvodu manželského stavu a rodinného stavu, farby pleti, jazyka, politického alebo iného zmýšľania, odborovej činnosti, národného alebo sociálneho pôvodu, zdravotného postihnutia, veku, majetku, rodu alebo iného postavenia.
Zmierňovanie viacnásobnej diskriminácie Rómov je jedným z cieľov „Revízie Stratégie SR pre integráciu Rómov do roku 2020“. Zníženie rozdielov v zamestnanosti Rómov voči priemeru v SR má byť dosiahnuté prepojením odbornej prípravy a vzdelávania 
s trhom práce, podporou nediskriminačného prístupu a uplatňovaním dočasných vyrovnávacích opatrení v praxi. Rozhodovanie ohľadom voľby povolania sa má skvalitniť prostredníctvom poskytovania informačných a poradenských služieb žiakom škôl a ich zákonným zástupcom. Rovnako sú prijímané opatrenia na podporu prechodu znevýhodnených uchádzačov o zamestnanie z prostredia marginalizovanej rómskej komunity na otvorený trh práce prostredníctvom tzv. prestupného zamestnávania.
Dôležitým nástrojom pre zvýšenie zamestnanosti a príjmovej úrovne žien bol národný projekt Rodina a práca, ktorý je zameraný na podporu zosúladenia rodinného 
a pracovného života a možnosť pracovného uplatnenia matiek s malými deťmi. Výpadok z pracovného procesu z dôvodov materstva je totiž jedným z faktorov, ktoré sa dlhodobo odráža na nižšej príjmovej úrovni žien. Ministerstvo práce, sociálnych vecí a rodiny SR bude aj v novom programovom období v rámci OP Ľudské zdroje podporovať flexibilné formy práce a flexibilné formy starostlivosti o deti, ako aj ďalšie opatrenia vedúce 
k odstraňovaniu diskriminácie na trhu práce. 
Zákonník práce ustanovuje, že zamestnávateľ pri prijímaní fyzickej osoby 
do zamestnania nesmie porušiť zásadu rovnakého zaobchádzania, ak ide o prístup k zamestnaniu.
Odporúčanie bolo implementované.

	103. 
Realizovať opatrenia, ktoré zaručujú občanom právo na prácu, predovšetkým mladým ľuďom mladším ako 25 rokov a ženám (Kuba) 
	Akceptované

	Špecifickým konceptom poskytovania služieb pre mladých ľudí je aj podpora vytvárania pracovných miest u zamestnávateľov pre mladých ľudí vo veku do 29 rokov prostredníctvom národných projektov.
SR zaviedla s účinnosťou od 1. januára 2015 nové administratívne opatrenie na trhu práce, ktorým je príspevok na podporu vytvorenia pracovného miesta 
v prvom pravidelne platenom zamestnaní. Príspevok môže poskytnúť úrad práce, sociálnych vecí a rodiny zamestnávateľovi, ktorý na vytvorené pracovné miesto prijme do pracovného pomeru uchádzača o zamestnanie, ktorý je občanom mladším 
ako 25 rokov veku vedeným v evidencii uchádzačov o zamestnanie najmenej tri mesiace, alebo ktorý je mladší ako 29 rokov veku a je v tejto evidencii vedený najmenej šesť mesiacov. Podmienkou je, že títo mladí ľudia pred prijatím na vytvorené pracovné miesto nemali pravidelne platené zamestnanie, t. j. nikdy nemali zamestnanie, ktoré trvalo najmenej šesť po sebe nasledujúcich mesiacov. Príspevok sa poskytuje najmenej počas šesť a najviac počas dvanásť kalendárnych mesiacov, pričom jeho výška 
je diferencovaná v závislosti od priemernej miery evidovanej nezamestnanosti.
Odporúčanie bolo implementované.

	104. 
Preklenúť mzdový rozdiel medzi mužmi a ženami (Líbya)
	Akceptované

	Podľa Zákonníka práce je zamestnávateľ povinný zaobchádzať so zamestnancami 
v súlade so zásadou rovnakého zaobchádzania ustanovenou pre oblasť pracovnoprávnych vzťahov antidiskriminačným zákonom. V pracovnoprávnych vzťahoch sa zakazuje diskriminácia zamestnancov z dôvodu pohlavia, manželského stavu a rodinného stavu, sexuálnej orientácie, rasy, farby pleti, jazyka, veku, nepriaznivého zdravotného stavu alebo zdravotného postihnutia, genetických vlastností, viery, náboženstva, politického alebo iného zmýšľania, odborovej činnosti, národného alebo sociálneho pôvodu, príslušnosti k národnosti alebo etnickej skupine, majetku, rodu alebo iného postavenia alebo z dôvodu oznámenia kriminality alebo inej protispoločenskej činnosti. V súlade so zásadou rovnakého zaobchádzania v zamestnaní pre oblasť odmeňovania z dôvodu pohlavia, je právo zamestnanca na rovnakú mzdu 
za rovnakú prácu alebo za prácu rovnakej hodnoty bez ohľadu na pohlavie zamestnanca osobitne premietnuté do Zákonníka práce. Týmto ustanovením bol do Zákonníka práce transponovaný aj článok 4 Smernice Európskeho parlamentu a Rady EÚ 2006/54/ES 
o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania. 
Na podklade údajov o priemerných zárobkoch mužov a žien na rovnakých pracovných pozíciách u toho istého zamestnávateľa sa každý rok spracúva a podrobne analyzuje rodový mzdový rozdiel v SR. Výsledky týchto analýz od roku 2005 do roku 2015 síce potvrdzujú pretrvávanie rodového mzdového rozdielu, ale poukazujú aj na pozitívny trend, ktorým je jeho sústavné znižovanie.
Ministerstvo práce, sociálnych vecí a rodiny SR prijíma neustále opatrenia na znižovanie rozdielu v zárobkoch medzi mužmi a ženami. K najvýznamnejším patrí osvetová kampaň, ktorá nielen upozorňovala na stále nižšie ohodnotenie práce žien, 
ale aj ponúkala na stránke www.kedvyrastiem.sk konkrétne rady, ako sa brániť diskriminácii na trhu práce.
Ďalším významným opatrením pre znižovanie mzdového rodového rozdielu je postupné zvyšovanie minimálnej mzdy, keďže ženy pracujú častejšie v nízko príjmových skupinách ako muži. 
Rovnako dôležitým nástrojom pre zvýšenie zamestnanosti a príjmovej úrovne žien bol národný projekt Rodina a práca, ktorý je zameraný na podporu zosúladenia rodinného 
a pracovného života a možnosť pracovného uplatnenia matiek s malými deťmi. Výpadok z pracovného procesu z dôvodov materstva je totiž jedným z faktorov, ktoré sa dlhodobo odráža na nižšej príjmovej úrovni žien. Ministerstvo práce, sociálnych vecí a rodiny SR bude aj v novom programovom období v rámci OP Ľudské zdroje podporovať flexibilné formy práce a flexibilné formy starostlivosti o deti, ako aj ďalšie opatrenia vedúce 
k odstraňovaniu diskriminácie na trhu práce.
Odporúčanie bolo implementované.

	105. 
Lepšie zabezpečiť účinné uplatňovanie zákonov 
proti sexuálnemu obťažovaniu 
a prijať ďalšie preventívne 
a ochranné opatrenia na boj proti sexuálnemu násiliu na pracovisku (Holandsko)
	Akceptované

	Pojmy diskriminácia a obťažovanie sú v právnom poriadku SR definované v antidiskriminačnom zákone. Podľa Zákonníka práce musí byť výkon práv 
a povinností vyplývajúcich z pracovnoprávnych vzťahov v súlade s dobrými mravmi. Nikto nesmie tieto práva a povinnosti zneužívať na škodu druhého účastníka pracovnoprávneho vzťahu alebo spoluzamestnancov. V prípade, ak sa zamestnanec domnieva, že jeho práva boli porušené, má právo podať zamestnávateľovi sťažnosť 
a zamestnávateľ je povinný na sťažnosť zamestnanca bez zbytočného odkladu odpovedať, vykonať nápravu, upustiť od takého konania a odstrániť jeho následky. Zamestnanec, ktorý sa domnieva, že jeho práva alebo právom chránené záujmy boli dotknuté, môže sa tiež obrátiť na súd a domáhať sa právnej ochrany ustanovenej antidiskriminačným zákonom. Ak je konanie zamestnávateľa takého charakteru, že 
je ho možné považovať za trestný čin, má zamestnanec možnosť  obrátiť sa s trestným oznámením na orgány činné v trestnom konaní. Nikto nesmie byť na pracovisku 
v súvislosti s výkonom pracovnoprávnych vzťahov prenasledovaný a ani inak postihovaný za to, že podá na iného zamestnanca alebo zamestnávateľa sťažnosť, žalobu alebo návrh na začatie trestného stíhania alebo iné oznámenie o kriminalite alebo inej protispoločenskej činnosti.

Ministerstvo práce, sociálnych vecí a rodiny SR pripravuje celoštátny prieskum o výskyte sexuálneho obťažovania na pracovisku. Výsledky by mali byť známe v roku 2017. Inšpektoráty práce monitorujú diskrimináciu na trhu práce a vyhodnocujú prípady možnej diskriminácie. Pripravuje sa Metodika pre inšpektoráty práce, ktorou 
sa zabezpečí efektívny monitoring prípadov diskriminácie. Po prijatí predmetnej metodiky sú plánované školenia a tréningy relevantných profesií.        
Odporúčanie bolo implementované.

	106. 
Prijať opatrenia na zabezpečenie prístupu k neškodnej pitnej vode všetkým obyvateľom (Čile) 
	Akceptované

	Ľudské právo na bezpečnú pitnú vodu a sanitáciu je v SR implementované na základe štyroch základných podmienok, stanovených na úrovni OSN – dostupnosť, dostatočnosť, kvalita a dosažiteľnosť (availability, adequacy, quality, accessibility). SR má dostatočné množstvo kvalitných vodných zdrojov, ktoré sa využívajú na zásobovanie obyvateľstva pitnou vodou z verejných vodovodov. Zásobovanie obyvateľstva pitnou vodou 
sa pohybuje na úrovni 92,6% . 
V rámci procesu programovania pre obdobie 2014 - 2020 boli v oblasti politiky bývania zadefinované v Operačnom programe „Ľudské zdroje“ aj konkrétne opatrenia 
pre zlepšenie prístupu k pitnej a úžitkovej vode pre obce s prítomnosťou marginalizovaných rómskych komunít. 
Odporúčanie bolo implementované.

	107. 
Zvýšiť podporu na pomoc zvyšovaniu životnej úrovne ľudí žijúcich v chudobe, vytvoriť viac pracovných príležitostí pre ženy, mládež a ďalšie osobitné skupiny (Čína) 
	Akceptované

	Udržateľné zníženie chudoby a sociálneho vylúčenia SR sa zabezpečuje opatreniami, 
z ktorých sa za kľúčové považujú zabezpečenie podpory príjmu, podpory prístupu 
k zamestnaniu, vzdelávaniu a integrácii na trhu práce, prístupu k verejným službám 
a rozvoj ľudského kapitálu, a to ako samotných jednotlivcov a skupín sociálne vylúčených alebo ohrozených sociálnym vylúčením, tak aj tvorcov politík 
a poskytovateľov služieb. Politiky aktívnej inklúzie môžu významne posilniť presadzovanie sociálneho začlenenia najviac znevýhodnených osôb a ich integráciu 
na trhu práce, ako aj pomôcť znížiť rodové nerovnosti. Základným cieľom sociálnej politiky SR je utvárať pre obyvateľov taký legislatívny a inštitucionálny rámec 
a prijímať a realizovať také opatrenia, ktoré zabezpečia udržanie a rozvoj ľudských, hospodárskych, sociálnych a kultúrnych práv a zdrojov smerujúcich k zabezpečeniu dôstojnej životnej úrovne každého človeka, podpore rodovej rovnosti, zabezpečeniu rovnosti príležitostí a eliminácii akejkoľvek formy diskriminácie. 
Hlavným cieľom v oblasti sociálneho začlenenia za účelom zníženia rizika chudoby 
je „Vymaniť najmenej 170 tis. ľudí z rizika chudoby a vylúčenia do roku 2020“. V  roku 2015 boli hlavné opatrenia na zníženie chudoby alebo sociálneho vylúčenia rozpracované v rámci Národného programu reforiem SR 2015 (ďalej len „NPR SR 2015“) a podrobnejšie v Akčnom pláne NPR SR 2015. Slovenská republika sa snaží 
o zníženie rizika chudoby a sociálneho vylúčenia posilnením a podporou opatrení sociálneho začlenenia. Ide predovšetkým o zefektívnenie nástrojov pomoci v hmotnej núdzi previazaných na opatrenia zamerané na lepší prístup na trh práce, ako aj ďalšie opatrenia zamerané na primeraný príjem, zlepšenie kvality sociálnych služieb, opatrení sociálno-právnej ochrany detí, podpory rodín najmä pri zosúlaďovaní ich rodinného a pracovného života atď.
SR zaviedla s účinnosťou od 1. januára 2015 nové administratívne opatrenie na trhu práce, ktorým je príspevok na podporu vytvorenia pracovného miesta 
v prvom pravidelne platenom zamestnaní. Príspevok môže poskytnúť úrad práce, sociálnych vecí a rodiny zamestnávateľovi, ktorý na vytvorené pracovné miesto prijme do pracovného pomeru uchádzača o zamestnanie, ktorý je občanom mladším 
ako 25 rokov veku vedeným v evidencii uchádzačov o zamestnanie najmenej tri mesiace, alebo ktorý je mladší ako 29 rokov veku a je v tejto evidencii vedený najmenej šesť mesiacov. Podmienkou je, že títo mladí ľudia pred prijatím na vytvorené pracovné miesto nemali pravidelne platené zamestnanie, t. j. nikdy nemali zamestnanie, ktoré trvalo najmenej šesť po sebe nasledujúcich mesiacov. Príspevok sa poskytuje najmenej počas šesť a najviac počas dvanásť kalendárnych mesiacov, pričom jeho výška 
je diferencovaná v závislosti od priemernej miery evidovanej nezamestnanosti.
Dôležitým nástrojom pre zvýšenie zamestnanosti a príjmovej úrovne žien bol národný projekt Rodina a práca, ktorý je zameraný na podporu zosúladenia rodinného a pracovného života a možnosť pracovného uplatnenia matiek s malými deťmi. Výpadok z pracovného procesu z dôvodov materstva je totiž jedným z faktorov, ktoré sa dlhodobo odráža na nižšej príjmovej úrovni žien. Ministerstvo práce, sociálnych vecí a rodiny SR bude aj v novom programovom období v rámci OP Ľudské zdroje podporovať flexibilné formy práce a flexibilné formy starostlivosti o deti, ako aj ďalšie opatrenia vedúce k odstraňovaniu diskriminácie na trhu práce.
Odporúčanie bolo implementované.

	108. 
Prijať komplexný program sexuálneho zdravia 
a reprodukčných práv založený 
na ľudských právach 
a štandardoch Svetovej zdravotníckej organizácie (WHO) 
a vyčleniť dostatočné finančné 
a ľudské zdroje na jeho implementáciu (Belgicko) 
	Akceptované

	Vláda Slovenskej republiky uložila ministrovi zdravotníctva vypracovať „Národný program starostlivosti o ženy, bezpečné materstvo a reprodukčné zdravie“. V súčasnom období sa uskutočňujú odborné diskusie zainteresovaných strán o aspektoch uvedenej problematiky, ako napr. riešenie problematiky hormonálnej antikoncepcie, umelého oplodnenia, zavedenie potratovej tabletky, obmedzenie výhrady vo svedomí zdravotníckych pracovníkov a zdravotníckych zariadení, uplatňovanie eugenických praktík, rozširovanie prenatálnej diagnostiky s cieľom vyhľadávania a ukončenia tehotnosti s postihnutím plodu a s tým súvisiacej alokácie finančných prostriedkov 
na plnenie úloh národných programov zdravia. Spracovanie národného programu 
a jeho predloženie vláde Slovenskej republiky sa predpokladá v priebehu roka 2017.
Odporúčanie bolo implementované.

	109. 
Zlepšiť prístup všetkých žien 
k antikoncepčným metódam tak ako to požaduje Výbor 
pre hospodárske, sociálne 
a kultúrne práva (CESCR) (Belgicko)
	Akceptované

	Podľa údajov z databázy registrovaných liekov v Štátnom ústave pre kontrolu liečiv, 
je aktuálne v SR registrovaných a teda dostupných 387 druhov prípravkov hormonálnej antikoncepcie a 13 druhov kontraceptív na lokálne použitie, ktoré môže žene predpísať poskytovateľ zdravotnej starostlivosti. Kontraceptíva, ako aj iné metódy antikoncepcie, sú v SR dostupné. V prípade, že je ich použitie medicínsky odôvodnené, môžu byť uhradené zdravotnou poisťovňou z verejného zdravotného poistenia. 
Odporúčanie bolo implementované.

	110.
Naďalej zabezpečovať, aby mali zdravotnícki pracovníci možnosť využiť zásadu výhrady svedomia (Svätá stolica)
	Akceptované 

	Výhrada vo svedomí zdravotníckeho pracovníka v rámci poskytovania zdravotnej starostlivosti je upravená v zákone o poskytovaní zdravotnej starostlivosti a v zákone 
o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve. Právo zdravotníckeho pracovníka uplatniť výhradu 
vo svedomí je explicitne upravené v Etickom kódexe zdravotníckeho pracovníka, ktorý tvorí prílohu zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve. 
Odporúčanie bolo implementované.

	111. 
Zachovať ochranu práva na život od počatia do prirodzenej smrti 
v zmysle článku 15 Ústavy: „Ľudský život je hodný ochrany už pred narodením“ (Svätá stolica) 
	Slovenská republika odporúčanie čiastočne akceptovala v zmysle nálezu Ústavného súdu Slovenskej republiky PL ÚS 12/01. 
	

	112. 
Zabezpečiť prístup žien 
ku kvalitnej sexuálnej výchove, ako aj k prezervatívom a iným prostriedkom nevyhnutným 
na praktizovanie informovaného 
a zodpovedného sexuálneho zdravia (Mexiko)
	Akceptované
	Sexuálna výchova je prierezovo premietnutá do obsahu vzdelávania všetkých študentov zdravotníckeho školstva v dennej i externej forme štúdia, ktorým získavajú odbornú spôsobilosť na výkon odborných pracovných činností v zmysle nariadenia vlády SR 
č. 296/2012 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov 
a sústave certifikovaných pracovných činností. Prístup k prezervatívom je zabezpečený ich voľným predajom v obchodnej sieti.
Odporúčanie bolo implementované.

	113. 
Prijať komplexný program sexuálneho a reprodukčného zdravia a práv založený 
na medzinárodných ľudských právach a štandardoch Svetovej zdravotníckej organizácie (WHO) 
a zapojiť do jeho prípravy 
a implementácie mimovládne organizácie pôsobiace v oblasti práv žien a reprodukčných práv (Holandsko)
	Akceptované

	Viď odpoveď k odporúčaniu č. 108.




Odporúčanie bolo implementované.

	114. 
Pokračovať v realizácii vhodných 
a účinných politík zameraných 
na ďalšie zlepšovanie prístupu sociálne znevýhodnených detí 
k vzdelaniu a v prípade potreby zvážiť prijatie ďalších opatrení (Česká republika)
	Akceptované
 
	V roku 2015 sa uskutočnili významné legislatívne zmeny týkajúce sa rasovej diskriminácie novelizáciou školského zákona. Okrem školského zákona bol novelizovaný aj zákon o štátnej správe v školstve a školskej samospráve, zákon 
o pedagogických zamestnancoch a odborných zamestnancoch a zákon o financovaní základných škôl, stredných škôl a školských zariadení.
Okrem toho bolo rozpracovaných viacero koncepčných a legislatívnych riešení, ktorých cieľom bolo zlepšiť situáciu v tejto oblasti. Bolo zavedené bezplatné predprimárne vzdelávanie od piateho roku veku dieťaťa, nultý ročník v základnej škole 
a špecializované triedy v základnej škole s kompenzačným a rozvojovým programom. Rovnako bol zriadený inštitút asistenta učiteľa. V oblasti materiálnej podpory boli zavedené príspevky na žiaka zo sociálne znevýhodneného prostredia, dotácia na podporu stravovacích návykov a dotácia na podporu výchovy k plneniu školských povinností (zákon č. 544/2010 Z. z.), príspevok na nezaopatrené dieťa k dávke v hmotnej núdzi určený na podporu výchovy, vzdelávania a všestranného rozvoja dieťaťa v domácnosti, ktoré riadne plní povinnú školskú dochádzku (zákon č.417/2013 Z. z.).
Odporúčanie bolo implementované.

	115. 
Pokračovať v úsilí o rozvoj kompetencií inštitúcií, ktoré 
sa zaoberajú zdravotne postihnutými ľuďmi (Omán) 
	Akceptované

	Významným krokom napomáhajúcim implementácii Dohovoru OSN o právach osôb 
so zdravotným postihnutím pre SR v roku 2015 bolo najmä schválenie zákona 
č. 176/2015 Z. z. o komisárovi pre deti a o komisárovi pre osoby so zdravotným postihnutím. Podstatou činnosti komisárov bude, na rozdiel od ostatných orgánov ochrany práv, špecializovaná verejná ochrana práv – špecializácia o. i. spočíva v tom, že komisár sa v prípade detí bude zaoberať výlučne právami detí a komisár v prípade osôb so zdravotným postihnutím výlučne právami tejto skupiny uznanými v dohovoroch OSN,  bez ohľadu na to, či ich vymedzuje Ústava SR. Návrh právnej úpravy utvára podmienky na nezávislé pôsobenie komisárov (oddelený výkon oprávnení od iných orgánov s kompetenciami v oblasti ľudských práv, voľba Národnou radou SR nezlučiteľnosť funkcií, financovanie prostredníctvom dotácie).  Návrh zákona rieši aj otázku akceptácie komisára zo strany reprezentatívnych organizácií prostredníctvom ich vyjadrení k osobe komisára ešte pred jeho voľbou. Navrhuje sa tiež, aby bola  komisárom  priznaná kompetencia podávania oznámení na príslušné výbory OSN 
v mene dieťaťa (skupiny detí) podľa Opčného protokolu k Dohovoru o právach dieťaťa o procedúre oznámení a  v mene osôb so zdravotným postihnutím (skupiny osôb 
so zdravotným postihnutím) podľa Opčného protokolu k Dohovoru o právach osôb 
so zdravotným postihnutím. Zákon o komisárovi pre deti a o komisárovi pre osoby 
so zdravotným postihnutím nadobudol  účinnosť 1. septembra 2015. 
Úlohy v oblasti ochrany kultúrnych práv osôb so zdravotným postihnutím sú realizované v rámci národného strategického dokumentu „Národný program rozvoja životných podmienok osôb so zdravotným postihnutím na roky 2014 - 2020“, ktorý vychádza 
z Dohovoru OSN o právach osôb so zdravotným postihnutím a sú plnené prostredníctvom dotačného programu „Kultúra znevýhodnených skupín obyvateľstva“ 
a organizácií v zriaďovateľskej pôsobnosti Ministerstva kultúry SR. V rámci tohto programu bolo v roku 2014 uskutočnených 75 projektov pre ľudí so zdravotným postihnutím v celkovej hodnote 246 500 €. V roku 2015 bolo z tohto programu podporených 78 projektov v celkovej hodnote 239 900 €.
Mimoriadnu úlohu v oblasti rozvoja kultúrnych práv ľudí so zdravotným postihnutím plní Slovenská knižnica pre nevidiacich Mateja Hrebendu v Levoči, ktorej hlavným predmetom činnosti je podpora kultúry ľudí so zrakovým a iným zdravotným postihnutím. Ročný prírastok knižnice predstavuje v priemere 1 240 titulov. Od roku 2014 je v digitálnej knižnici sprístupnený archív slepeckých časopisov v textovej forme 
s plnotextovým vyhľadávaním s viac ako 7 600 článkami. 
Odporúčanie bolo implementované.

	116. 
Zlepšiť legislatívu v oblasti ochrany práv osôb patriacich 
k národnostným menšinám (Ruská federácia)
	Akceptované

	Stratégia ochrany a podpory ľudských práv v SR, schválená vládou SR dňa 18. februára 2015 obsahovala aj východiskový materiál k časti stratégie týkajúcej sa práv osôb patriacich k národnostným menšinám a etnickým skupinám. Úrad splnomocnenca vlády SR pre národnostné menšiny vytvoril priestor pre prípravu Návrhu Akčného plánu ochrany práv osôb patriacich k národnostným menšinám a etnickým skupinám na roky 2016 – 2020. Akčný plán identifikoval hlavný cieľ, ktorým je zabezpečiť efektívny, prehľadný a spoľahlivý systém ochrany a podpory práv osôb patriacich k národnostným menšinám a etnickým skupinám vrátane posilnenia jeho inštitucionálneho zabezpečenia. V nadväznosti na tento cieľ akčný plán definuje ako prvý z operačných cieľov „Zabezpečenie komplexného prístupu k tvorbe právnych predpisov týkajúcich sa práv 
a postavenia národnostných menšín a etnických skupín“. 
Podľa zákona o Rozhlase a televízii Slovenska je zabezpečené vysielanie obsahovo 
a regionálne vyvážených programov v jazykoch národnostných menšín a etnických skupín žijúcich na území štátu. Verejnoprávny vysielateľ je povinný zabezpečiť, aby jedna z najmenej štyroch rozhlasových programových služieb bola určená na vysielanie obsahovo a regionálne vyvážených programov v jazykoch národnostných menšín 
a etnických skupín žijúcich na území SR.  
Efektívnym nástrojom na plnenie úloh v oblasti podpory sociálnej inklúzie marginalizovaných skupín je dotačný program Ministerstva kultúry SR „Kultúra znevýhodnených skupín obyvateľstva“. Program je zameraný na ochranu kultúrnych práv osôb so zdravotným postihnutím, starších ľudí, marginalizovaných rómskych komunít (vrátane rómskych detí, žien, starších ľudí žijúcich pod hranicou chudoby), zraniteľných skupín detí a mládeže, žien (rodová rovnosť), ľudí bez domova, ľudí 
bez práce, migrantov, neheterosexuálnych menšín a pod., na vytváranie podmienok 
na ich zviditeľňovanie sa v spoločnosti a prezentáciu ich špecifickej kultúry a tiež 
na predchádzanie diskriminácii a všetkých foriem násilia. 
V rámci Slovenského národného múzea (ďalej len „SNM“), ktoré je organizáciou v zriaďovateľskej pôsobnosti Ministerstva kultúry SR, existujú špecializované dokumentačné pracoviská zamerané na históriu a kultúru národnostných menšín žijúcich na Slovensku (Múzeum kultúry Čechov na Slovensku v Martine, Múzeum kultúry Chorvátov na Slovensku v Bratislave, Múzeum kultúry karpatských Nemcov v Bratislave, Múzeum kultúry Maďarov na Slovensku v Bratislave, Múzeum kultúry Rómov na Slovensku v Martine, Múzeum rusínskej kultúry v Prešove, Múzeum ukrajinskej kultúry vo Svidníku, Múzeum židovskej kultúry v Bratislave). Tieto múzeá sú špecializované dokumentačné, vedecko-výskumné a metodické pracoviská, ktoré systematicky vyhľadávajú, získavajú, uchovávajú a odborne spracúvajú hmotné a duchovné doklady o histórii, kultúre, tradíciách príslušných etník na území dnešného Slovenska a výsledky svojej činnosti prezentujú verejnosti prostredníctvom publikačnej činnosti, výchovno-vzdelávacej činnosti, výstav a kultúrnych podujatí, ktorých cieľom je predstaviť verejnosti bohaté kultúrne dedičstvo.
Odporúčanie bolo implementované.

	117. 
Pokračovať v zvyšovaní ochrany národnostných menšín 
na Slovensku, a to napríklad prostredníctvom inštitucionálnych a legislatívnych zmien (Čierna Hora) 
	Akceptované
	Viď odpoveď k odporúčaniu č. 116.


Odporúčanie bolo implementované.

	118. 
Podporovať zachovanie a rozvoj kultúry národnostných menšín (Srí Lanka) 
	Akceptované

	Viď odpoveď k odporúčaniu č. 116.
Odporúčanie bolo implementované.

	119. 
Uskutočňovať pozitívne politiky 
na začleňovanie zástupcov menšín na rôznych stupňoch na národnej 
a miestnej úrovni (Uruguaj) 
	Akceptované 

	Platformou participácie zástupcov národnostných menšín a etnických skupín na tvorbe politík v tejto oblasti je na celoštátnej úrovni Výbor pre národnostné menšiny a etnické skupiny ako stály odborný orgán Rady vlády SR pre ľudské práva, národnostné menšiny a rodovú rovnosť. Výbor, okrem iného, plní funkciu konzultatívneho orgánu vo veciach účasti príslušníkov národnostných menšín a etnických skupín na riešení vecí týkajúcich sa národnostných menšín a etnických skupín v zmysle čl. 34 ods. 2 písm. c) Ústavy SR. Vo výbore má zastúpenie 13 národnostných menšín (maďarská, rómska, rusínska, česká, ukrajinská, nemecká, poľská, moravská, ruská, bulharská, chorvátska, židovská a srbská).
Odporúčanie bolo implementované.

	120. 
V súlade s odporúčaniami Rady Európy zvyšovať úsilie 
na poskytovanie primeraných príležitostí deťom patriacich 
k menšinám, aby sa mohli učiť svoj materinský jazyk a študovať 
v školách vo svojom materinskom jazyku (Maďarsko)
	Akceptované 

	Rovnocennou a neoddeliteľnou súčasťou výchovno-vzdelávacej sústavy SR je výchova 
a vzdelávanie národnostných menšín v materinskom jazyku a materinského jazyka, vrátane jej inštitucionálneho zabezpečenia školami a školskými zariadeniami 
s výchovným a vyučovacím jazykom národnostnej menšiny a s vyučovaním jazyka národnostnej menšiny. Deťom občanov patriacim k národnostným menšinám a etnickým skupinám sa zabezpečuje okrem práva na osvojenie si štátneho jazyka aj právo 
na výchovu a vzdelávanie v ich jazyku. Vo výchove a vzdelávaní detí patriacich 
k národnostným menšinám sa v rezorte školstva uplatňuje a dodržuje demokratické právo rodičov na voľbu vyučovacieho jazyka školy. V školách, v ktorých sa výchova 
a vzdelávanie uskutočňuje v inom vyučovacom jazykom ako slovenskom sa vedú dvojjazyčne, a to v štátnom jazyku a v jazyku príslušnej národnostnej menšiny; v školách, v ktorých sa výchova a vzdelávanie uskutočňuje na základe bilaterálnych dohôd sa vedú v oboch vyučovacích jazykoch alebo v štátnom jazyku a v cudzom jazyku. Súčasťou výchovy a vzdelávania v základných školách a stredných školách s iným vyučovacím jazykom ako je štátny jazyk, je aj povinný vyučovací predmet slovenský jazyk a literatúra v rozsahu vyučovania potrebného na jeho osvojenie. Financovanie škôl s vyučovacím jazykom národnostnej menšiny a s vyučovaním jazyka národnostných menšín vychádza z normatívne určených objemov finančných prostriedkov 
pre jednotlivé školy v pôsobnosti zriaďovateľa. Mzdový normatív a normatív 
na výchovno-vzdelávací proces na žiaka školy s iným vyučovacím jazykom ako slovenským je 108% zodpovedajúceho normatívu a pri bilingválnom štúdiu 125% zodpovedajúceho normatívu. Právo na vzdelávanie v materinskom jazyku si uplatnili príslušníci maďarskej, rusínskej, ukrajinskej, nemeckej a rómskej národnostnej menšiny. 
Odporúčanie bolo implementované.

	121. 
Plne implementovať Národnú stratégiu pre integráciu Rómov 
za účelom boja proti sociálno-ekonomickej marginalizácii 
a diskriminácii a pokračovať 
v odsudzovaní všetkých aktov násilia proti Rómom (Spojené štáty americké); 
Pokračovať v implementácii Stratégie pre integráciu Rómov 
do roku 2020 (Angola); 
Posilniť opatrenia Stratégie 
pre integráciu Rómov (Čile); 
Prijať všetky nevyhnutné opatrenia na implementáciu Národnej stratégie pre integráciu Rómov. Toto zahŕňa aj poskytnutie finančných prostriedkov 
s ohľadom na efektívnu implementáciu tejto stratégie (Rakúsko)
	Akceptované

	Úrad splnomocnenca vlády SR pre rómske komunity koordinuje implementáciu „Stratégie Slovenskej republiky pre integráciu Rómov do roku 2020“, prijatej vládou Slovenskej republiky dňa 11. januára 2012. Súčasťou uvedenej Stratégie bol 
aj „Revidovaný národný akčný plán Dekády začleňovania rómskej populácie 
2005 – 2015“, aktualizovaný na roky 2011 – 2015. Úrad splnomocnenca vlády SR 
pre rómske komunity pripravil v roku 2015 „Revíziu Stratégie pre integráciu Rómov 
do roku 2020“, nové akčné plány v oblasti vzdelávania, zamestnanosti, zdravia, bývania, ako aj akčné plány pre prierezové témy v oblasti finančného začleňovania, nediskriminácie a prístupov smerom k väčšinovej spoločnosti. V programovom období 2014 - 2020 budú zo zdrojov Európskeho sociálneho fondu podporované aktivity 
na podporu terénnej sociálnej práce, predprimárneho vzdelávania, zdravotníckej osvety, asistencie pri vysporiadavaní a legalizácii pozemkov pod rómskymi obydliami 
a zamestnateľnosti Rómov.  



Odporúčanie bolo implementované.

	122. 
Posilniť svoje záväzky v rámci Stratégie pre integráciu Rómov 
s cieľom efektívne bojovať proti rasizmu, rasovej diskriminácii, xenofóbii a iným súvisiacim formám intolerancie (Kuba) 
	Akceptované

	Viď odpoveď k odporúčaniu č. 121.


Odporúčanie bolo implementované.

	123. 
Pokračovať v činnosti zameranej na implementáciu revidovaného Národného akčného plánu dekády začleňovania rómskej populácie 
na roky 2011 – 2015 a prijatej Stratégie pre integráciu Rómov (Čierna Hora)
	Akceptované

	Viď odpoveď k odporúčaniu č. 121.


Odporúčanie bolo implementované.

	124. 
Každoročne vyhodnotiť implementáciu Stratégie 
pre integráciu Rómov do roku 2020 a pokračovať v zapájaní rómskych mimovládnych organizácií (NGO) vrátane ženských a detských organizácií do implementácie 
a hodnotenia tejto stratégie (Fínsko) 
	Akceptované
	V procese „Revízie stratégie a tvorby akčných plánov“ bola zriadená tematická pracovná skupina pre monitorovanie a hodnotenie, ktorej hlavnou úlohou je sledovať napĺňanie cieľov Stratégie prostredníctvom akčných plánov a prijímanie odporúčaní 
pre skvalitnenie procesu implementácie.   
Úrad splnomocnenca vlády SR pre rómske komunity vypracoval metodický dokument monitorovania a hodnotenia stratégie, ktorý predstavuje jednotný proces, zásady 
a postupy monitorovania, podávania správ a informácií o stave a pokroku plnenia cieľov v oblasti integrácie Rómov a hodnotenia ich vplyvu pre účely úpravy, resp. prípadného prehodnotenia stratégie. 
Monitorovanie plnenia stratégie sa bude konať formou výročnej monitorovacej správy, ktorá okrem popisu kľúčových informácií týkajúcich sa stratégie bude obsahovať prehľad vecnej a finančnej implementácie cieľov, opatrení a aktivít v preddefinovanej forme.
Odporúčanie bolo implementované.

	125. 
Podporovať efektívnejšiu politiku zameranú na integráciu Rómov 
do otázok týkajúcich sa vzdelávania, zamestnanosti, bývania a zdravotnej starostlivosti, ktorá prinesie pozitívne výsledky (Venezuela) 
	Akceptované 
	Podpora integrácie Rómov prostredníctvom  trhu práce sa realizuje opatreniami aktívnej politiky trhu práce v súlade so zákonom o službách zamestnanosti, ktoré sú koncipované na princípe  prístupu k zamestnaniu bez akýchkoľvek obmedzení v súlade so zásadou rovnakého zaobchádzania v pracovnoprávnych vzťahoch a obdobných právnych vzťahoch ustanovené antidiskriminačným zákonom. V oblasti bývania bola uznesením vlády Slovenskej republiky č. 13 zo dňa 7. januára 2015 schválená „Koncepcia štátnej bytovej politiky do roku 2020“. Ide o rámcový dokument štátu pre oblasť bývania. Zaoberá sa aj otázkou bývania znevýhodnených skupín na trhu s bývaním a jej riešením. V oblasti zvyšovania dostupnosti bývania pre najviac znevýhodnené skupiny 
je v nasledujúcom období cieľom predovšetkým zachovanie podpory rozvoja bývania prostredníctvom dotácií Ministerstva dopravy, výstavby a regionálneho rozvoja SR 
a zvýhodneného úveru zo Štátneho fondu rozvoja bývania. Ďalšími podpornými nástrojmi by mali byť systém prestupného bývania a taktiež zavedenie samostatného príspevku na bývanie v pôsobnosti Ministerstva práce, sociálnych vecí a rodiny SR.
Odporúčanie bolo implementované.

	126. 
Zamerať sa na vzdelávanie ako najdôležitejšiu súčasť dlhodobo udržateľného riešenia pre rómsku populáciu a vykonávať túto prácu trpezlivo a vytrvalo. Rómske deti musia dostať rovnaké príležitosti, nemôžu byť zaraďované do škôl pre mentálne postihnutých žiakov (Švédsko)
	Akceptované
	Školský zákon zakazuje všetky formy diskriminácie a obzvlášť segregácie. Žiadne opatrenia v školskom zákone 245/2008 Z. z. nevedú k vylúčeniu rómskych detí 
zo štandardného školského systému a ich umiestňovaniu do osobitných výchovných 
a vzdelávacích zariadení, a teda k pretrvávajúcej segregácii. Žiak plní povinnú školskú dochádzku v základnej škole v školskom obvode, v ktorom má trvalý pobyt, ak zákonný zástupca pre svoje dieťa nevyberie inú základnú školu. Týka sa to všetkých detí 
bez ohľadu na národnosť, pohlavie, rasu, náboženské vierovyznanie a pod. Zákonný zástupca má právo vybrať pre svoje dieťa školu, zodpovedajúcu schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti. Práva ustanovené školským zákonom sa zaručujú rovnako každému v súlade so zásadou rovnakého zaobchádzania vo vzdelaní ustanovenou antidiskriminačným zákonom. Rómske deti a žiaci v školskom 
výchovno-vzdelávacom systéme SR majú rovnocenné postavenie s tými istými zaručenými právami a povinnosťami ako všetky deti a žiaci. 
Ministerstvo školstva, vedy, výskumu a športu SR sa dlhodobo a zodpovedne zaoberá zabezpečením rovnakého prístupu príslušníkov všetkých národností, etnických skupín ako aj znevýhodnených skupín obyvateľstva žijúcich na území Slovenskej republiky 
ku vzdelaniu, čím sa zvyšuje miera ich sociálnej inklúzie. Ministerstvo školstva, vedy, výskumu a športu SR už dlhšie pracovalo na legislatívnej úprave v oblasti segregácie 
a diskriminácie s cieľom dosiahnuť takú aplikáciu školského zákona, ktorý nedovoľuje zamieňať špeciálne výchovno-vzdelávacie potreby na základe zdravotného znevýhodnenia so špeciálnymi výchovno-vzdelávacími potrebami vyplývajúcimi výlučne zo sociálne znevýhodneného prostredia. Dôvodom je, že vývin dieťaťa 
v sociálne znevýhodnenom prostredí neznamená automaticky aj zdravotné znevýhodnenie, ktoré je určujúce pri zaradení dieťaťa alebo žiaka do špeciálnej školy alebo špeciálnej triedy. To znamená zlepšenie situácie vo vzdelávaní žiakov zo sociálne znevýhodneného prostredia, ktorých výraznú časť tvoria deti z marginalizovaných rómskych komunít. Národná rada Slovenskej republiky schválila 30. júna 2015 návrh novely zákona č. 245/2008 Z. z. o výchove a vzdelávaní (školský zákon) a o zmene 
a doplnení niektorých zákonov v znení neskorších predpisov a ďalších zákonov 
s legislatívnymi opatreniami vedúcimi k zlepšeniu situácie vo vzdelávaní žiakov 
zo sociálne znevýhodneného prostredia, ktorých výraznú časť tvoria deti 
z marginalizovaných rómskych komunít. Úpravou § 107 sa v právnej norme priamo ustanovilo, že dieťa alebo žiak, ktorého špeciálne výchovno-vzdelávacie potreby vyplývajú výlučne z jeho vývinu v sociálne znevýhodnenom prostredí, nemôže byť prijaté do špeciálnej školy alebo do špeciálnej triedy materskej školy, špeciálnej triedy základnej školy alebo do špeciálnej triedy strednej školy. V praxi to znamená, že dôvodom na zaradenie do špeciálnej školy nemôže byť iba pôvod zo sociálne znevýhodneného prostredia. Explicitne a priamo sa ustanovuje zaraďovanie detí a žiakov zo sociálne znevýhodneného prostredia do tried s ostatnými deťmi a žiakmi. Toto opatrenie jednoznačne zabraňuje segregácii. Úprava sa týka aj fungovania špecializovanej triedy – tá slúži na to, aby sa v nej žiaci, ktorí by nezvládli vzdelávanie 
v príslušnom ročníku, „doučili“ a „dobehli“ chýbajúce vedomosti. Do tejto triedy 
sa zaraďujú žiaci na návrh triedneho učiteľa, po vyjadrení výchovného poradcu 
a so súhlasom rodiča (zákonného zástupcu) na maximálne 1 rok. Zmeny sa týkajú 
aj poskytovania príspevku na žiakov zo sociálne znevýhodneného prostredia. Dostanú 
ho iba žiaci zo SZP, ktorí budú zaradení v „bežnej triede“, a to od 1. septembra 2016. 
Novela zákona zároveň sprísnila kontrolný mechanizmus štátu nad činnosťou školských zariadení výchovného poradenstva a prevencie, ako aj umožnila relevantným subjektom prehodnotiť diagnostické postupy a návrhy na zaradenie dieťaťa alebo žiaka 
do konkrétnej formy vzdelávania a výchovy. Umožnila Štátnej školskej inšpekcii považovať za závažný nedostatok v činnosti špeciálneho výchovného zariadenia 
alebo školského zariadenia výchovného poradenstva a prevencie aj napríklad vykonávanie nesprávnej diagnostiky.
Odporúčanie bolo implementované.

	127. Zintenzívniť úsilie 
o zaraďovanie rómskych detí 
do väčšinového systému vzdelávania (Srí Lanka) 
	Akceptované

	Viď odpoveď k odporúčaniu č. 126.
Odporúčanie bolo implementované.


	128. 
Uložiť všetkým školám jasnú povinnosť na desegregáciu 
vo vzdelávaní a ukončiť diskrimináciu rómskych detí (Izrael) 
	Akceptované
	Ministerstvo školstva, vedy, výskumu a športu SR vydáva každoročne 
pedagogicko-organizačné pokyny, v ktorých upozorňuje na dôsledne uplatňovanie zákazu všetkých foriem diskriminácie a segregácie, ako aj na realizáciu inkluzívneho vzdelávania detí a žiakov vo všetkých materských, základných a stredných školách, 
t. j. verejných, súkromných a cirkevných s využitím špecifických metód výučby v súlade s Odporúčaním Rady EÚ zo dňa 9. decembra 2013 o účinných opatreniach na integráciu Rómov v členských štátoch EÚ (2013/C 378/01).
Odporúčanie bolo implementované.

	129. 
Aby boli uskutočnené ďalšie kroky na preskúmanie existujúcich politík a postupov, ktoré vedú k segregácii rómskych detí v školách (Portugalsko); 
Prijať konkrétny plán a opatrenia vedúce k odstráneniu segregovaného prostredia 
a dosiahnutiu lepších výsledkov vzdelávania pre deti z rómskych komunít (Rakúsko) 
	Akceptované

	Viď odpoveď k odporúčaniu č. 126 a č. 128.



Odporúčanie bolo implementované.


	130. 
Prijať opatrenia, ktoré zaistia, aby deti z etnických menšín mohli zostať v rámci školského systému. V tejto súvislosti sa navrhuje, aby sa tieto opatrenia realizovali 
na úrovni miestnych samospráv 
s veľkým počtom rómskej 
a maďarskej populácie, a aby 
v tejto súvislosti boli zabezpečené náležité následné opatrenia (Uruguaj),
	Slovenská republika neakceptovala odporúčanie z dôvodu, že v Slovenskej republike je vypracovaný právny 
a inštitucionálny systém zabezpečenia povinnej školskej dochádzky, vrátane nástrojov na jeho vynútenie v záujme dieťaťa.
	

	131. 
Prijať a implementovať dôkladný právny rámec a primerané politiky na riešenie otázky diskriminačných praktík voči Rómom vo vzdelávaní, s využitím definície segregácie danej judikatúrou Európskeho súdu pre ľudské práva 
a judikatúrou Krajského súdu 
v Prešove, vrátane opatrení, ktoré zabezpečia rozširovanie a podporu definície súdu týkajúcej sa etnickej segregácie vo vzdelávaní medzi príslušnými aktérmi (Írsko) 
	Akceptované
	Viď odpoveď k odporúčaniu č. 126.





Odporúčanie bolo implementované.

	132. 
Ďalej zvyšovať úsilie na ukončenie segregácie rómskych detí v školách vymedzením jasnej zodpovednosti príslušného orgánu identifikovať segregáciu a dať školám záväzné usmernenie na ukončenie segregačných praktík (Fínsko) 
	Akceptované
	Viď odpoveď k odporúčaniu č. 126.


Odporúčanie bolo implementované.

	133.
Zriadiť pracovnú skupinu v rámci príslušných ministerstiev 
a mimovládnych organizácií 
na vypracovanie plánu 
na desegregáciu Rómov 
vo vzdelávaní a zabezpečenie nevyhnutných zdrojov na začatie jeho implementácie (Kanada) 
	Akceptované
	Viď odpoveď k odporúčaniu č. 126.


Odporúčanie bolo implementované.

	134. 
Aby boli uskutočnené náležité kroky na zabezpečenie inkluzívneho vzdelávania 
v slovenských školách 
a desegregácie študentov, ktorí boli umiestnení do špeciálnych tried alebo špeciálnych škôl z iných dôvodov ako je mentálne postihnutie (Nórsko) 
	Akceptované
	Viď odpoveď k odporúčaniu č. 126.



Odporúčanie bolo implementované.

	135. 
Zintenzívniť úsilie zvyšovať mieru registrovania rómskych detí 
a zapojenie do vzdelávacieho systému (Albánsko) 
	Slovenská republika neakceptuje odporúčanie v časti týkajúcej sa účasti rómskych detí 
vo vzdelávacom systéme. Právny poriadok a systém vykonávania školskej dochádzky dáva 
k dispozícii dostatočné nástroje na zápis dieťaťa, vrátane trestnoprávnych sankcií za ich neplnenie. Povinná školská dochádzka  je stanovená zákonom. Vnútroštátny právny poriadok obsahuje opatrenia, ktoré spájajú priznávanie dávok a plnenie povinnej školskej dochádzky.
	

	136. 
Prijať národnú stratégiu a akčný plán na zabezpečenie prístupu 
k primeranému a prijateľnému vzdelávaniu rómskych detí (Uzbekistan)
 
	Slovenská republika odporúčanie čiastočne akceptuje. Slovenská republika prijala 
a implementuje Stratégiu pre integráciu Rómov 
do roku 2020 
a Revidovaný Národný akčný plán Dekády začleňovania rómskej populácie 2005 - 2015 na roky 2011 - 2015. Vzdelávanie je integrálnou súčasťou oboch strategických dokumentov. 
	Viď odpoveď k odporúčaniu č. 126.






Odporúčanie bolo implementované.

	137. 
Venovať osobitnú pozornosť poskytovaniu primeraných základných služieb rómskemu obyvateľstvu, ako je pitná voda, hygienické zariadenia, elektrina, kanalizácia a likvidácia odpadu (Španielsko) 
	Akceptované
	V oblasti bývania bola uznesením vlády č. 13 zo dňa 7. januára 2015 schválená „Koncepcia štátnej bytovej politiky do roku 2020“. Ide o rámcový dokument štátu 
pre oblasť bývania. Zaoberá sa aj otázkou bývania znevýhodnených skupín na trhu 
s bývaním a jej riešením. V nasledujúcom období je v oblasti zvyšovania dostupnosti bývania pre najviac znevýhodnené skupiny cieľom predovšetkým zachovanie podpory rozvoja bývania prostredníctvom dotácií Ministerstva dopravy, výstavby a regionálneho 
rozvoja SR a zvýhodneného úveru zo Štátneho fondu rozvoja bývania. Ďalšími podpornými nástrojmi by mali byť systém prestupného bývania a taktiež zavedenie samostatného príspevku na bývanie v pôsobnosti Ministerstva práce, sociálnych vecí a rodiny SR.
Ministerstvo dopravy, výstavby a regionálneho rozvoja SR poskytlo v roku 2015 dotácie na obstaranie nájomných bytov a technickej vybavenosti vo výške 31 182 190 €, čím bolo podporených 1 900 nájomných bytov určených na sociálne bývanie.
Úrad splnomocnenca vlády SR pre rómske komunity koordinuje aktivity v rámci „Stratégie pre integráciu Rómov do roku 2020“ vedúce k zlepšeniu prístupu k pitnej vode v rómskych komunitách, ako napr. vŕtanie a kopanie studní, ako aj k znižovaniu počtu komunít, ktoré využívajú neštandardné zdroje pitnej vody alebo sú bez zdroja pitnej vody. Na tieto aktivity bolo na obdobie 2016 - 2018 vyčlenených 3 339 843 €.
Akčné plány, prijímané na základe stratégie, obsahujú opatrenia, ktoré sú zacielené 
na zlepšenie politík bývania, ako je výstavba a rekonštrukcia obydlí; podpora mikropôžičkových programov zameraných na podporu svojpomocnej výstavby obydlí; podpora prístupu k pitnej a úžitkovej vode, podpora výstavby inžinierskych sietí; podpora dobudovania základnej technickej infraštruktúry (kanalizácia, asfaltové cesty, spevnené cesty); podpora vybudovania resp. dobudovania systému triedeného zberu 
a odvozu komunálneho odpadu.    
Odporúčanie bolo implementované.

	138. 
Zabezpečiť, aby boli bytové politiky motivované integráciou Rómov a iných marginalizovaných a zraniteľných skupín a aby neobsahovali žiadne formy vylúčenia alebo nútenej segregácie (Mexiko) 
	Akceptované
	V súvislosti s finančným zabezpečením plnenia „Stratégie pre integráciu Rómov 
do roku 2020“ z rozpočtu verejnej správy bola podporená oblasť projektovej dokumentácie a svojpomocnej výstavby. Podpora v tejto oblasti bola prioritne zameraná na projekty s cieľom zlepšenia životnej úrovne príslušníkov marginalizovaných rómskych komunít, ich sociálneho postavenia s cieľom prispieť k dosiahnutiu rovnosti 
a dôstojnosti životných podmienok obyvateľov rómskych osád. 
Zvýšenú mieru intervencií v prospech sociálno-ekonomickej integrácie marginalizovaných rómskych komunít zohľadňuje najmä multifondový operačný program „Ľudské zdroje“. Štruktúra opatrení v rámci tohto programu predstavuje široké spektrum investícií, ktoré umožnia zlepšiť podmienky pre sociálnu integráciu ľudí z marginalizovaných rómskych komunít prostredníctvom funkčného systému prestupného bývania, ale aj zavedením systému finančného mechanizmu (mikropôžičky) pre podporu svojpomocnej výstavby, vrátane zavedenia inžinierskych sietí, výstavby prístupových ciest, ako aj odvozu komunálneho odpadu.  
Ministerstvo dopravy, výstavby a regionálneho rozvoja SR v roku 2015 poskytlo dotácie na obstaranie nájomných bytov a technickej vybavenosti vo výške 31 182 190 €, čím bolo podporených 1 900 nájomných bytov určených na sociálne bývanie.
Jedným zo základných právnych problémov v oblasti bývania je aj vysporiadanie 
a legalizácia pozemkov v obciach s osídleniami marginalizovaných rómskych komunít. Realizovaním pilotných projektov zameraných na vysporiadanie vlastníckych vzťahov 
k obydliam a pozemkom sa podarilo vysporiadať vlastnícke vzťahy k pozemkom, 
na ktorých sú  rómske obydlia v obciach Čierny Balog, Studienka a Tichý Potok. Ministerstvom pôdohospodárstva a rozvoja vidieka SR, Štátnymi lesmi Slovenskej republiky a Slovenským pozemkovým fondom bola zriadená pracovná skupina zameraná na vysporiadanie a legalizáciu pozemkov.  
Odporúčanie bolo implementované.

	139. 
Skoncovať s nútenými vysťahovaniami a búraním rómskych osád 
bez predchádzajúceho oznámenia 
a ak k takýmto prípadom dôjde, ponúknuť náhradné riešenia bývania (Španielsko) 
	Akceptované
	Štátnej stavebnej správe nie je známy žiaden stavebný zámer, na základe ktorého by bolo priamo ohrozené bývanie príslušníkov marginalizovaných komunít, najmä rómskych komunít a najmä nie takým spôsobom, ktorý by mal za následok priamu stratu ich obydlia. Žiaden z platných právnych predpisov Slovenskej republiky neumožňuje povoliť stavbu, ktorej prvoradým účelom by bola segregácia niektorej skupiny obyvateľov.
Úrad splnomocnenca vlády SR pre rómske komunity v každom jednom prípade poskytuje spoločne s centrami právnej pomoci právnu podporu na dodržanie všetkých podmienok a štandardov procesov núteného vysťahovania. 
Zákon č. 443/2010 Z. z. o dotáciách na rozvoj bývania a o sociálnom bývaní v znení zákona č. 134/2013 Z. z. upravuje rozsah, podmienky a spôsob poskytovania finančných prostriedkov formou dotácií na rozvoj bývania, ako aj  vymedzenie sociálneho bývania. Zákon ako jeden z účelov dotácií ustanovuje obstaranie nájomného bytu na účel sociálneho bývania, rovnako upravuje aj dotácie na obstaranie technickej vybavenosti 
a dotácie na odstránenie systémovej poruchy bytového domu. Uvedené právne normy 
sú súčasne nástrojom zabezpečenia náhradných riešení, ktorých dôsledné využitie eliminuje riziká spustenia procedúr núteného vysťahovania.
Úrad splnomocnenca vlády SR pre rómske komunity realizuje program „Svojpomocná výstavba nájomných rodinných domov“. Cieľom iniciovania systému svojpomocných výstavb je snaha o väčšie zapojenie samotných Rómov do pretvárania rómskych osád, čo znižuje finančné náklady na realizáciu projektu. Ďalším kladným predpokladaným výsledkom je aj získavanie pracovných zručností samotných Rómov, čo zvyšuje 
ich možnosti uplatnenia sa na trhu práce. Postavené domy budú do projektu zapojení Rómovia užívať po dobu 10 rokov ako nájomníci. Takáto forma bývania tak zabraňuje prípadnému následnému predaju a navyše nemôže byť ani predmetom exekúcie. 
Na problematiku vysporiadania pozemkov bola zameraná činnosť „Pracovnej skupiny pre pilotný projekt vysporiadania pozemkov“, zložená zo zástupcov Úradu splnomocnenca vlády SR pre rómske komunity, Ministerstva pôdohospodárstva a rozvoja vidieka SR, Štátnych lesov SR a Slovenského pozemkového fondu s cieľom vysporiadať vlastníctvo k pozemkom v lokalite „Rómska osada“ v obci Krásnohorské Podhradie.
Odporúčanie bolo implementované.

	140. 
Zabezpečiť rovnováhu medzi potrebou dať Rómom šancu vlastniť svoj pozemok a rizikom súvisiacej segregácie, ktoré by mohlo nastať. Dať Rómom šancu odkúpiť pozemky, na ktorých 
sa nachádzajú v súčasnosti niektoré nelegálne osady by taktiež vytvorilo lepšie možnosti na presadzovanie hygienických a obecných služieb (Švédsko)
	Akceptované
	Ministerstvo dopravy, výstavby a regionálneho rozvoja SR poskytuje podľa zákona 
č. 226/2011 Z. z. o poskytovaní dotácií dotácie na spracovanie územnoplánovacej dokumentácie obcí na základe žiadostí obcí na spracovanie územnoplánovacej dokumentácie.  Obce, na území ktorých sa nachádza marginalizovaná rómska komunita podľa „Atlasu rómskych komunít na Slovensku“, sú pri žiadostiach o získanie dotácie zvýhodnené. Cieľom dotácií je zabezpečiť legalizáciu osídlení príslušníkov marginalizovanej rómskej komunity a prispieť k vybudovaniu náležitej infraštruktúry 
v takýchto osídleniach. 
Úrad splnomocnenca vlády SR pre rómske komunity realizoval pilotné projekty zamerané na vysporiadanie vlastníckych vzťahov k obydliam a pozemkom. Podarilo 
sa vysporiadať vlastnícke vzťahy k pozemkom, na ktorých sú postavené rómske obydlia 
v obciach Čierny Balog, Studienka a Tichý Potok. Zároveň bola Ministerstvom pôdohospodárstva a rozvoja vidieka SR, Štátnymi lesmi Slovenskej republiky 
a Slovenským pozemkovým fondom zriadená pracovná skupina zameraná 
na vysporiadanie a legalizáciu pozemkov. Vysporiadavanie vlastníckych vzťahov 
k pozemkom v rómskych komunitách je jednou z priorít „Programového obdobia 
2014 – 2020“. Bude realizované v rámci „Programu asistencie pri vysporiadavaní 
a legalizácií pozemkov v obciach s prítomnosťou marginalizovanej rómskej komunity“ prostredníctvom národného projektu, ktorý bude implementovaný v 150 obciach 
a mestách s najvážnejšou sociálno-ekonomickou situáciou. 
Odporúčanie bolo implementované

	141. 
Zastaviť oddeľovanie pozemkov, ktoré vyvolalo výstavbu múrov 
a bariér v oblastiach ako je Prešov, Michalovce, Partizánske alebo Trebišov (Španielsko)
	Akceptované
	Žiaden z platných právnych predpisov Slovenskej republiky neumožňuje povoliť stavbu, ktorej prvoradým účelom by bola segregácia niektorej skupiny obyvateľov. Tzv. „protirómske“ múry alebo oplotenia neboli orgánmi štátnej stavebnej správy (stavebnými úradmi) povoľované ako segregačné múry. V prípade, ak by sa po realizácii stavby dokázalo, že svojou existenciou preukázateľne bráni akejkoľvek skupine obyvateľov v uplatňovaní si svojich zákonných práv a slobôd a tým spôsobuje segregáciu tejto skupiny obyvateľov, slovenský právny poriadok umožňuje takto poškodeným obyvateľom účinne chrániť svoje práva podaním podnetu na prokuratúru, resp. podaním žaloby na občiansky súd. Týmto spôsobom sa môže poškodená skupina obyvateľov domôcť napr. nariadenia odstránenia takejto segregačnej stavby.
V oblasti prevencie participoval Úrad splnomocnenca vlády SR pre rómske komunity 
na tvorbe návrhu metodickej príručky Rómskych občianskych hliadok. Úlohou týchto hliadok je aj ochrana verejného poriadku, ochrana súkromného a verejného majetku, ochrana detí a mládeže pred negatívnymi javmi. Počet projektov jednotlivých miest 
a obcí v rámci ktorých sa realizujú občianske hliadky v prostredí marginalizovanej rómskej komunity dosiahol v roku 2015 počet 67. Činnosť uvedených hliadok jednoznačne pozitívne vplývala na elimináciu negatívnych javov a tým aj k eliminácii formálnej potreby objektivizácie dôvodov pre zriaďovanie separačných stavieb.
Odporúčanie bolo implementované.

	142. 
Uskutočniť kroky 
na zjednodušenie prístupu rómskej komunity k vzdelávaniu, zdravotnej starostlivosti a bývaniu (India)
	Akceptované
	V oblasti bývania bola uznesením vlády SR č. 13 zo dňa 7. januára 2015 schválená „Koncepcia štátnej bytovej politiky do roku 2020“. Ide o rámcový dokument štátu pre oblasť bývania, ktorý sa zaoberá aj otázkou bývania znevýhodnených skupín na trhu 
s bývaním a jej riešením. Cieľom štátu v nasledujúcom období v oblasti zvyšovania dostupnosti bývania pre najviac znevýhodnené skupiny je predovšetkým zachovanie podpory rozvoja bývania prostredníctvom dotácií Ministerstva dopravy, výstavby 
a regionálneho rozvoja SR a zvýhodneného úveru zo Štátneho fondu rozvoja bývania. Ďalšími podpornými nástrojmi by mali byť systém prestupného bývania a taktiež zavedenie samostatného príspevku na bývanie v pôsobnosti Ministerstva práce, sociálnych vecí a rodiny SR.
Ministerstvo dopravy, výstavby a regionálneho rozvoja SR poskytuje podľa zákona 
č. 226/2011 Z. z. o poskytovaní dotácií dotácie na spracovanie územnoplánovacej dokumentácie obcí na základe žiadostí obcí na spracovanie územnoplánovacej dokumentácie. Obce, na ktorých území sa nachádza marginalizovaná rómska komunita podľa „Atlasu rómskych komunít na Slovensku“, sú pri žiadostiach o získanie dotácie zvýhodnené. Cieľom dotácií je zabezpečiť legalizáciu osídlení príslušníkov marginalizovanej rómskej komunity a prispieť k vybudovaniu náležitej infraštruktúry 
v takýchto osídleniach.
V roku 2015 boli z rozpočtu kapitoly rezortu školstva vyčlenené prostriedky na dotácie na prístavbu, výstavbu a rekonštrukcie priestorov pre potreby materských škôl 
a zariadení školského stravovania pri týchto materských školách. Cieľom je prispieť 
k rozšíreniu kapacít materských škôl s cieľom postupne do roku 2020 dosiahnuť 
95 %-nú účasť detí vo veku 4 až 5 rokov na predprimárnom vzdelávaní v materských školách.
Ministerstvo školstva, vedy, výskumu a športu SR v spolupráci s ďalšími rezortmi, miestnou štátnou správou a samosprávou intenzívne rieši zabezpečenie rovnakého prístupu žiakov ku vzdelávaniu pri plnení povinnej školskej dochádzky výstavbou modulových škôl v lokalitách, kde je kritická situácia pri zabezpečovaní povinnej školskej dochádzky a to nielen v obciach s vysokou koncentráciou žiakov 
z marginalizovaných rómskych komunít. 
Vzhľadom na nedostatok kapacitných priestorov v základných školách štát venuje intenzívnu pozornosť ich vybudovaniu pre všetkých žiakov na území SR. Budovanie modulových budov alebo nadstavba, rekonštrukcia sa však netýka nových základných škôl, ale takých, ktoré už sú zaradené do siete základných škôl 
a rozširujú sa ich kapacity. Z uvedeného vyplýva, že štát žiadnym spôsobom nepodporuje segregáciu ani izoláciu žiadnej časti obyvateľstva. 
Odporúčanie bolo implementované.

	143. 
Prijať ďalšie opatrenia 
na udržateľný rozvoj rómskej komunity so zameraním na jej integráciu do väčšinovej spoločnosti (India) 
	Akceptované
	Viď odpoveď k odporúčaniu č. 52, č. 53, č. 54, č. 55 a k odporúčaniu č. 56.

Odporúčanie bolo implementované.

	144. 
Zintenzívniť úsilie s cieľom zlepšiť zastúpenie rómskej menšiny 
v parlamente prihliadajúc 
na skutočnosť, že žiadny rómsky kandidát nebol zvolený 
v parlamentných voľbách v roku 2010 (Bývalá juhoslovanská republika Macedónsko) 
	Slovenská republika neakceptuje odporúčanie z dôvodu, že v zmysle ústavy  je spôsob kreovania zákonodarného zboru ustanovený 
na občianskom, nie národnostnom princípe. 
	V SR sa zákonodarný zbor vytvára na základe občianskeho princípu, čo však neznamená obmedzenie prístupu do volených funkcií pre príslušníkov národnostných menšín. Splnomocnenec vlády Slovenskej republiky pre rómske komunity bol vo volebnom období 2012 – 2016 súčasne poslancom Národnej rady SR.

	145. 
Zaviesť mechanizmy na včasnú identifikáciu detí medzi utečencami a žiadateľmi o azyl, ktoré mohli byť zapojené do ozbrojeného konfliktu, s cieľom zabezpečiť ich ochranu, rekonvalescenciu 
a reintegráciu (Bulharsko) 
	Akceptované
	SR postupuje v tomto prípade v zmysle platnej legislatívy EÚ. Keďže maloletí 
bez sprievodu sú potenciálnymi obeťami obchodovania s ľuďmi, resp. mohli by byť zapojení do ozbrojených konfliktov, policajné útvary v spolupráci s orgánmi sociálnoprávnej ochrany detí a sociálnej kurately už v štádiu zisťovania základných údajov o identite maloletého bez sprievodu venujú zvýšenú pozornosť posúdeniu indikátorov, či takýto maloletý bez sprievodu nie je obeťou obchodovania s ľuďmi, 
resp. nebol zapojený do ozbrojených zložiek. V prípade, ak je dôvodné riziko takéhoto stavu, môžu prijať špecifické opatrenia na ich ochranu a zabezpečenie primeranej pomoci.
Odporúčanie bolo implementované.

	146. 
Implementovať zákony a politiky, ktoré chránia a podporujú občianske, politické, sociálne 
a hospodárske práva migrantov, Rómov, utečencov a žiadateľov 
o azyl, predovšetkým právo 
na zdravie, vzdelanie a prácu (Svätá stolica)








	Akceptované
	Zákon o službách zamestnanosti upravuje vstup na trh práce zraniteľným skupinám migrantov, utečencov a zraniteľným osobám tak, že  od cudzinca, ktorý je žiadateľom 
o udelenie azylu, ktorému bol udelený azyl, ktorému bola poskytnutá doplnková ochrana, ktorému bolo poskytnuté dočasné útočisko, ktorému bol predĺžený tolerovaný pobyt z dôvodu, že je obeťou obchodovania s ľuďmi, a ktorému bol udelený tolerovaný pobyt z dôvodu rešpektovania jeho súkromného a rodinného života, sa nevyžaduje potvrdenie o možnosti obsadenia voľného pracovného miesta, ktoré zodpovedá vysokokvalifikovanému zamestnaniu, potvrdenie o možnosti obsadenia voľného pracovného miesta alebo povolenie na zamestnanie.



Odporúčanie bolo implementované.

